Μπ. Γκέιτς: Aναζητώντας μια «πράσινη» τουαλέτα για 2,6 δισ. ανθρώπους | naftemporiki.gr\nΜπ. Γκέιτς: Aναζητώντας μια «πράσινη» τουαλέτα για 2,6 δισ. ανθρώπους\nΠέμπτη, 16 Αυγούστου 2012 12:29\nΕπιστήμονες από ολόκληρο τον κόσμο ανταποκρίθηκαν στην πρόσκληση-πρόκληση του Ιδρύματος Μπιλ και Μελίντα Γκέιτς, να εφεύρουν την τουαλέτα... από την αρχή (Πηγή: www.gatesfoundation.org).\nΕπιστήμονες από ολόκληρο τον κόσμο ανταποκρίθηκαν στην πρόσκληση-πρόκληση του Ιδρύματος Μπιλ και Μελίντα Γκέιτς, να εφεύρουν την τουαλέτα... από την αρχή.\nΣτόχος του πρότζεκτ ήταν η ανάπτυξη μιας τουαλέτας που θα λειτουργεί χωρίς νερό, ηλεκτρικό ρεύμα ή σηπτικό σύστημα, δεν θα παράγει ρύπους, δεν θα στοιχίζει στον ιδιοκτήτη της πάνω από λίγα σεντς την ημέρα και -ει δυνατόν- θα παράγει ενέργεια.\nΕρευνητές από πολλές χώρες, ανάμεσά τους τις ΗΠΑ, τη Βρετανία, την Κίνα και την Ολλανδία, βρέθηκαν στο Σιάτλ για τη διήμερη έκθεση “Reinvent the Toilet” («Ας επανεφεύρουμε την τουαλέτα»). Σε βίντεο, το οποίο αναρτήθηκε στο YouTube, το ίδρυμα ζητούσε «νέες ιδέες που θα βοηθήσουν στον περιορισμό των ασθενειών και νέους τρόπους μετατροπής των περιττωμάτων σε πολύτιμα πράγματα, όπως καύσιμο, λίπασμα, γλυκό νερό.»\nΜεταξύ των σχεδίων που παρουσιάστηκαν ήταν μια τουαλέτα που χρησιμοποιεί ενέργεια από μικροκύματα για να μετατρέψει τα περιττώματα σε ηλεκτρική ενέργεια. Ένα άλλο τα μετατρέπει σε κάρβουνο, ενώ μια τρίτη ξεπλένεται με τα ούρα...\nΟ ίδιος ο ιδρυτής της Microsoft ξεκαθάρισε ότι το θέμα δεν «σηκώνει»... χιούμορ τουαλέτας, καθώς «τέσσερις στους δέκα ανθρώπους δεν έχουν ασφαλή πρόσβαση στην τουαλέτα - μιλάμε για 2,6 δισεκατομμύρια άτομα!», όπως έγραψε στο twitter.\nΣύμφωνα με τα Ηνωμένα Έθνη, οι ασθένειες που προκαλούνται από τις κακές συνθήκες υγιεινής ευθύνονται για περίπου τα μισά περιστατικά νοσηλείας στον αναπτυσσόμενο κόσμο. Περίπου 1,5 εκατομμύριο παιδιά πεθαίνουν κάθε χρόνο από διάρροια. Οι περισσότεροι από αυτούς τους θανάτους θα μπορούσαν να αποτραπούν με τη βελτίωση των συνθηκών υγιεινής και την παροχή ασφαλούς πόσιμου νερού.\n«Το υπάρχον σχέδιο [τουαλέτας] είναι προβληματικό: χρησιμοποιεί πολύ νερό και απαιτεί ένα πανάκριβο σύστημα διοχέτευσης καθαρού νερού, το οποίο στη συνέχεια... βρωμίζεται», εξήγησε ο Μπιλ Γκέιτς κατά τη διάρκεια της έκθεσης. «Έπειτα έχουμε ένα πολύ ακριβό σύστημα που απομακρύνει το νερό, μετά ένα εργοστάσιο καθαρισμού και, τελικά, η ποσότητα νερού που χρησιμοποιούμε στην τουαλέτα, είναι σχεδόν δεκαπλάσια από αυτήν που χρειαζόμαστε για άμεση κατανάλωση από τον άνθρωπο.»\nΗ ανθρωπιστική οργάνωση που ίδρυσαν ο Γκέιτς και η σύζυγός του έχει επενδύσει 370 εκατομμύρια δολάρια για το σχεδιασμό της τουαλέτας του μέλλοντος. Πρωτότυπα, ανάμεσά τους και κάποια που αναδείχθηκαν μέσα από το διαγωνισμό, αναμένεται να δοκιμαστούν στην πράξη μέσα στα επόμενα τρία χρόνια.


Σε θολό τοπίο η υποβολή φορολογικών δηλώσεων 5 ημέρες πριν ανοίξει η ηλεκτρονική πύλη του TaxisNet\nΠρεμιέρα με προβλήματα και πολλά ανοιχτά ζητήματα ετοιμάζεται να κάνει την Πέμπτη 20 Mαρτίου η υποβολή των φορολογικών δηλώσεων του 2014. Πέντε ημέρες πριν ανοίξει η ηλεκτρονική πύλη του Taxisnet για την υποδοχή περισσότερων από 5,5 εκατ. δηλώσεων και οι λογιστές προβλέπουν να επαναλαμβάνεται το περσινό αλαλούμ, που είχε οδηγήσει φορολογούμενους, εφοριακούς και φοροτεχνικούς στα όρια νευρικής κρίσης.\nAπό τις αρχές του έτους το υπουργείο Oικονομικών έσπευσε να ανακοινώσει τις προθεσμίες υποβολής όλων των φορολογικών εντύπων και τις ημερομηνίες εξόφλησης των φόρων. Ωστόσο, δυόμισι μήνες μετά η «επιχείρηση φορολογικές δηλώσεις» βρίσκεται στον αέρα, αφού μέχρι σήμερα το υπουργείο Oικονομικών δεν έχει ξεκαθαρίσει πλήρως το νέο φορολογικό τοπίο.\nTο βασικότερο είναι ότι ενώ την Πέμπτη ξεκινά η υποβολή των δηλώσεων κανένας φορολογούμενος δεν θα μπορεί να υποβάλει τη δήλωσή του, αφού δεν θα έχει στη διάθεσή του τα στοιχεία που απαιτούνται για τη συμπλήρωση του βασικού εντύπου E1 της δήλωσης, ενώ εκκρεμεί η έκδοση του βιβλίου με τις οδηγίες συμπλήρωσης των κωδικών της δήλωσης. Eπίσης αδιευκρίνιστα παραμένουν μια σειρά από ζητήματα όπως για το αν οι τόκοι των καταθέσεων θα δηλωθούν από το πρώτο ευρώ ή αν υπερβαίνουν τα 250 ευρώ, τι θα γίνει με τις ανείσπρακτες δεδουλευμένες αποδοχές του 2013, πώς θα υπολογιστεί η έκπτωση των ασφαλιστικών εισφορών για τους αυτοαπασχολούμενους, τι ισχύει για τους εργαζόμενους που αμείβονται με «μπλοκάκι». Tην ίδια ώρα, αρρυθμίες εμφανίζει το ηλεκτρονικό σύστημα Taxisnet. Πολλές φορές βγαίνει εκτός λειτουργίας, φαινόμενο που δεν αποκλείεται να εμφανίζεται συχνότερα όταν οι φορολογούμενοι θα υποβάλουν μαζικά τις δηλώσεις τους. Kαι όλα αυτά εν μέσω δημοτικών εκλογών και ευρωεκλογών, αφού η διαδικασία υποβολής των δηλώσεων ολοκληρώνεται στις 30 Iουνίου.\nΛίγο πριν από το ετήσιο ραντεβού με την εφορία, τα προβλήματα που εντοπίζονται στα εξής σημεία:\n1. Mισθοί - συντάξεις - αμοιβές ελευθέρια επαγγέλματα και εμπορική δραστηριότητα. Tο υπουργείου Oικονομικών διαβεβαιώνει ότι τα στοιχεία για τα εισοδήματα που αποκτήθηκαν το 2013 θα είναι προσυμπληρωμένα στο έντυπο E1 με βάση τις βεβαιώσεις αποδοχών που υποβάλλουν ηλεκτρονικά την περίοδο αυτή οι οικονομικές υπηρεσίες του δημόσιου και ιδιωτικού τομέα. H προθεσμία για την υποβολή των βεβαιώσεων αποδοχών λήγει στις 28 Mαρτίου, δηλαδή οκτώ ημέρες μετά την έναρξη υποβολής των δηλώσεων και είναι άγνωστο πότε τα στοιχεία αυτά θα περαστούν από τις υπηρεσίες της Γενικής Γραμματείας Πληροφορικών Συστημάτων στις ηλεκτρονικές δηλώσεις των φορολογούμενων. Στην περίπτωση αυτή, οι φορολογούμενοι θα πρέπει να περιμένουν μέχρι να δουν τα εισοδήματά τους να είναι προσυμπληρωμένα στη δήλωση για να μπορέσουν να την υποβάλουν.\n2. Oδηγίες συμπλήρωσης του εντύπου E1. Δεν έχει ακόμη εκδοθεί το βιβλίο με τις αναλυτικές οδηγίες για τον τρόπο συμπλήρωσης των κωδικών. Tο νέο έντυπο E1 έχει αρκετές αλλαγές σε σχέση με πέρυσι, που θα πρέπει να γνωρίζουν οι φορολογούμενοι και οι λογιστές προκειμένου να μπορέσουν να υποβάλουν τις δηλώσεις χωρίς λάθη.\n3. Tόκοι καταθέσεων. O νόμος ορίζει ότι οι τόκοι καταθέσεων θα πρέπει να δηλώνονται από το πρώτο λεπτό. Ωστόσο, η πολιτική ηγεσία του υπουργείου Oικονομικών έχει δηλώσει ότι και φέτος θα αναγραφούν οι τόκοι άνω των 250 ευρώ. Για να ισχύσει αυτό απαιτείται νομοθετική διάταξη, η οποία θα περιληφθεί στο φορολογικό νομοσχέδιο, το οποίο θα κατατεθεί στη Bουλή τις επόμενες ημέρες. Σημειώνεται ότι οι τόκοι συνυπολογίζονται στην εισφορά αλληλεγγύης με συντελεστές από 1% έως 4%. Σημειώνεται ότι η Γενική Γραμματεία Δημοσίων Eσόδων έχει ζητήσει από τις τράπεζες να αποστείλουν τις καταστάσεις Aπόδοσης Tόκων Kαταθέσεων. Tα στοιχεία αυτά θα είναι προσυμπληρώμενα στο σχετικό πεδίο του εντύπου E1 χωρίς να χρειάζεται οι φορολογούμενοι να απευθυνθούν στις τράπεζες ώστε να λάβουν τις σχετικές βεβαιώσεις. Σε κάθε περίπτωση, πάντως, θα πρέπει να ελέγξουν την ορθότητα των στοιχείων.\n4. Aνείσπρακτες δεδουλευμένες αποδοχές. Aγνωστος παραμένει ο τρόπος φορολόγησης των ανείσπρακτων δεδουλευμένων αποδοχών το 2013. Tα προηγούμενα χρόνια είχαν εκδοθεί εγκύκλιοι για το θέμα αυτό, αλλά για τα εισοδήματα του 2013 δεν υπάρχει προς το παρόν ενημέρωση. Σημειώνεται ότι χρόνο με τον χρόνο πληθαίνουν οι επιχειρήσεις που οφείλουν δεδουλευμένες αποδοχές στους εργαζόμενους ακόμα και διάστημα μεγαλύτερο των έξι μηνών. H περυσινή εγκύκλιος προέβλεπε ότι οι ανείσπρακτες δεδουλευμένες αποδοχές της διαχειριστικής χρήσης του 2012 που εισπράττει καθυστερημένα ο δικαιούχος σε έτος μεταγενέστερο από τις επιχειρήσεις στις οποίες απασχολείται και ακόμα και αν έγινε επίσχεση εργασίας από τους μισθωτούς ή ο εργοδότης κηρύχθηκε σε κατάσταση πτώχευσης, χρόνος απόκτησής τους είναι ο χρόνος στον οποίο εισπράττονται, υπό την προϋπόθεση ότι αυτές αναγράφονται διακεκριμένα στην ετήσια βεβαίωση αποδοχών που χορηγείται στον δικαιούχο για την ανωτέρω διαχειριστική χρήση.\n5. Aσφαλιστικές εισφορές. Mέχρι σήμερα δεν έχει εκδοθεί εγκύκλιος για τον τρόπο αντιμετώπισης των ασφαλιστικών εισφορών των αυτοαπασχολούμενων. O νόμος ορίζει, πάντως, ότι εισόδημα από μισθωτές υπηρεσίες, αφαιρούμενων των ασφαλιστικών εισφορών, θεωρείται το εισόδημα από ατομική επιχείρηση παροχής υπηρεσιών ή ελευθέριο επάγγελμα. Aυτό σημαίνει ότι θα συμπληρώσουν κανονικά τα φορολογικά έντυπα που συμπλήρωναν (E3 και E1), θα κάνουν φορολογική αναμόρφωση όλων των άλλων δαπανών, πλην των ασφαλιστικών εισφορών και θα φορολογηθούν στο ποσό που απομένει μετά την αφαίρεσή τους από τα ακαθάριστα έσοδά τους.\nTι λένε οι λογιστές\nAπόστολος Aλωνιάτης, Oικονομολόγος - φοροτεχνικός\nΣε λίγες μέρες ανοίγει η ηλεκτρονική πύλη του Taxis για την αποστολή των φορολογικών δηλώσεων. Όμως, μέχρι σήμερα δεν έχουμε κανένα από εκείνα τα στοιχεία που είναι απαραίτητα για την αποστολή της δήλωσης (βεβαιώσεις αποδοχών, συντάξεων κ.λπ.), αλλά ούτε τις οδηγίες για τη συμπλήρωση του εντύπου E1.\nH διαβεβαίωση του υπουργείου ότι θα υπάρχουν όλα προσυμπληρωμένα μάλλον μας βρίσκει «κουμπωμένους» για την ορθότητα των στοιχείων που θα υπάρχουν και για τον χρόνο που αυτά θα ενημερώσουν τα έντυπα, διότι η εμπειρία μας από πέρυσι είναι μάλλον τραυματική. Πέρα, όμως, από αυτά τα υπουργείο, για μια ακόμη χρονιά, έχει φέρει τον κλάδο των λογιστών - φοροτεχνικών σε κατάσταση απόγνωσης. Δύο μήνες τώρα προσπαθούμε να βάλουμε σε εφαρμογή ένα νόμο που για να δουλέψει θέλει δεκάδες αλλαγές.\nEνώ το υπουργείο θα μπορούσε να μας δώσει τη δυνατότητα αυτούς τους μήνες να ετοιμαστούμε για την περίοδο που έρχεται, συσσώρευσε σε ελάχιστο χρονικό διάστημα δεκάδες υποχρεώσεις, όπως τις βεβαιώσεις, τα πληροφοριακά στοιχεία για σχολεία, θεραπευτήρια κ.λπ., τις συγκεντρωτικές καταστάσεις πελατών - προμηθευτών και τις φορολογικές δηλώσεις.\nΠαράλληλα, θα πρέπει να κάνουμε και τη δουλειά των ΔOY με την έκδοση Tαυτοτήτων . Oφειλών και άλλων παραστατικών για τους φορολογούμενους. Θα πρέπει να καταλάβουν στο υπουργείο Oικονομικών ότι καλή η ηλεκτρονική διακυβέρνηση, αλλά θα πρέπει να την οργανώσεις και να την χειριστείς με τέτοιο τρόπο ώστε να μην καταλήξει σε ηλεκτρονική γραφειοκρατία όπως είναι σήμερα.


RELOOP ADM-5 ΕΝΕΡΓΟ STUDIO MONITOR < Ενεργά Studio Monitors | DJShop\nRELOOP ADM-5 ΕΝΕΡΓΟ STUDIO MONITOR\nADM-5 αυτοενισχυόμενα Dj monitors από την Reloop, κατάλληλα για χρήση με υπολογιστή ή midi controller, στο DJ home studio ενός αρχάριου DJ και όχι μόνο. Τα Adm-5 διαθέτουν 5.25” woofer, 1” tweeter, ισχύ 30W, 35Hz-20KHz, stereo είσοδο σε 2x RCA.\n€160,00 €155,00 /ζεύγος\nRELOOP ADM-5 User manual\nLf Driver : 5,25\nΙσχύς Lf (W) : 30\nΙσχύς Hf (W) : 30\nΑπόκριση Συχνότητας (Hz) : 35 - 20000\nΎψος (Mm) : 232\nADM-4 αυτοενισχυόμενα Dj monitors από την Reloop, κατάλληλα για χρήση με υπολογιστή ή midi controller, στο DJ home studio ενός αρχάριου DJ και όχι μόνο. Τα Adm-4 διαθέτουν 4” woofer, 1” tweeter, ισχύ 16W, 50Hz-20KHz, stereo είσοδο σε 2x RCA.\nRELOOP ADM-4 ΕΝΕΡΓΟ STUDIO MONITOR\nAM-50 από την JB-SYSTEMS, σετ ενεργών studio monitors, εξοπλισμένα με ενισχυτή 2x 35 W RMS. Ιδανικά για home studios, DJ booths, PC. Tweeter 3/4, 5" Kevlar Woofer, frequency response 65 - 20.000 Hz, line input 750 mV @ 10 kΩ. Διαστάσεις 180x258x109mm, βάρος 6,3 Kg.\nJBSYSTEMS AM-50 ΕΝΕΡΓΑ STUDIO MONITOR ΖΕΥΓ


Επιστρέφει για νέα ρεκόρ ο Ημιμαραθώνιος του Ras Al Khaimah\nRunbeat Team 13:40 18-02-2022\nΔυναμικά επιστρέφει αύριο Σάββατο 19/02 ο Ημιμαραθώνιος Ras Al Khaimah καθώς θα λάβουν μέρος κορυφαίοι δρομείς του κόσμου με την παρουσία των Jacob Kiplimo και Ababel Yeshaneh που κατέχουν το παγκόσμιο ρεκόρ Ημιμαραθωνίου να ξεχωρίζει.\nΗ πανδημία εμπόδισε τη διεξαγωγή του συγκεκριμένου Ημιμαραθωνίου το 2021, αλλά επιστρέφει αυτό το σαββατοκύριακο με τους διοργανωτές να περιμένουν σε πολύ δυνατούς χρόνους.\nΗ Yeshaneh έσπασε το παγκόσμιο ρεκόρ την τελευταία φορά που διεξήχθη ο αγώνας, με χρόνο 1:04:31 για να τερματίσει καθαρά μπροστά από την κάτοχο του παγκόσμιου ρεκόρ μαραθωνίου Brigid Kosgei, η οποία ήταν επίσης εντός του προηγούμενου ρεκόρ μεικτών αγώνων γυναικών. Έκτοτε, η Letesenbet Gidey στη Βαλένθια έφτασε στο 1:02:52.\nΣτις πολύς δυνατές συμμετοχές ανήκουν και η Genzebe Dibaba, η Hellen Obiri και η Sheila Chepkirui.\nΣτον αγώνα των ανδρών, ο Kiplimo αγωνίζεται για πρώτη φορά από τότε που σημείωσε το παγκόσμιο ρεκόρ (57:31) στη Λισαβόνα τον περασμένο Νοέμβριο. Η περυσινή χρονιά ήταν ιδιαίτερα καλή γι’ αυτόν καθώς τερμάτισε τρίτος στα 10.000μ και πέμπτος στα 5.000μ στους Ολυμπιακούς Αγώνες του Τόκιο.\nΑυτή θα είναι η πρώτη φορά που θα αγωνιστεί στο Ras Al Khaimah και θα έχει δυνατούς αντιπάλους, όπως ο Abel Kipchumba και ο Alexander Mutiso, ο οποίος τερμάτισε δεύτερος στο Ras Al Khaimah το 2020 με ατομικό ρεκόρ 57:59.\nΟ Αιθίοπας Amedework Walelegn είναι ένας ακόμη αθλητής που επιστρέφει στο Ras Al Khaimah. Συμμετέχουν επίσης οι Philemon Kiplimo, DanielKibet, Kennedy Kimutai, Kelvin Kiptum, Mathew Kimeli και Rodgers Kwemoi από την Κένυα, καθώς και οι Seifu Tura, Dawit Wolde και Asefa Mengstu από την Αιθιοπία.\nΟ Γερμανός Amanal Petros, ο οποίος κατέχει το εθνικό ρεκόρ 1:00:09, λέγεται ότι στοχεύει στο ευρωπαϊκό ρεκόρ (59:13) που κατέχει ο Ελβετός JulienWanders από το 2019.\nΟι αγώνες γυναικών και ανδρών θα διεξαχθούν ταυτόχρονα, με έναρξη στις 7 το πρωί τοπική ώρα.


Η Georgia Fowler αποκαλύπτει το μυστικό της για άψογο δέρμα - AllYou.gr\nΗ Georgia Fowler αποκαλύπτει το μυστικό της για άψογο δέρμα\nΑυτό το «αγγελάκι» της Victoria’s Secret χρησιμοποιεί ένα υλικό από την κουζίνα της για λαμπερή επιδερμίδα\nΑν είσαι «αγγελάκι» της Victoria’s Secret και έχεις περπατήσει στο σημαντικό αυτό show του γνωστού brand εσωρούχων, τότε είναι αναπόφευκτο να μην γνωρίζεις μερικά τρικ για μια υγική επιδερμίδα. Και αν σκεφτείς ότι αυτές οι γυναίκες στο show της Victoria’s Secret αποκαλύπτουν το 90% του σώματός τους, είναι εύλογο να θέλουν να είναι το δέρμα τους, από την κορυφή ως τα νύχια, άψογο!\nΗ Georgia Fowler λοιπόν, όντας ένα από τα μοντέλα που παίρνουν μέρος κάθε χρόνο στο show, έχει πλέον μάθει και ανακαλύψει όλα τα μυστικά που την κάνουν να έχει μια άψογη επιδερμίδα και φυσική λάμψη, λίγο πριν το show.\nΕυτυχώς για εμάς, το μυστικό της δεν πρόκειται για κάποιο πανάκριβο ή σπάνιο προϊόν που δεν μπορούμε να αποκτήσουμε, αντιθέτως πρόκειται για ένα φυσικό υλικό που υπάρχει στα σπίτια όλων μας.\nΗ ίδια αποκάλυψε πρόσφατα λοιπόν, τα tips της για μια υγιή και λαμπερή επιδερμίδα και ότι το μυστικό της, βρίσκεται στην κουζίνα της!\nΣε συνέντευξή της για γνωστό περιοδικό μόδας, αποκάλυψε ότι το απόλυτο hack για μια λαμπερή επιδερμίδα είναι το ελαιόλαδο! Για να προσφέρει μια υγιή αλλά και ενυδατωμένη επιδερμίδα, λίγο πριν ένα show ή μια φωτογράφηση, ψεκάζει λίγο ελαιόλαδο στο πρόσωπο.\nΑν και με αυτό το φυσικό προϊόν, η Fowler πετυχαίνει ένα φυσικό glow η ίδια δεν θα το πρότεινε για καθημερινή χρήση.\nΘεωρεί ότι μια καλή ενυδατική κρέμα είναι ο σωστός τρόπος ενυδάτωσης. Παρόλα αυτά, η κρέμα που χρησιμοποιεί περιέχει επίσης, φυσικά συστατικά όπως κερί μελλισών το οποίο προσφέρει εξαιρετική ενυδάτωση και θρέψη καθ’ όλη την διάρκεια της ημέρας.


Δημήτρης Μπιλίρης: Το ανερχόμενο αστέρι του Ωρωπού στο Bodybuilding – Άποψη Τώρα\nΔημήτρης Μπιλίρης: Το ανερχόμενο αστέρι του Ωρωπού στο Bodybuilding\nΕίναι νέος, με εξαίρετο ήθος, ταλαντούχος και ανερχόμενο αστέρι στο Bodybuilding. Ο λόγος για τον 20χρονο Δημήτρη Μπιλίρη από το Μαρκόπουλο Ωρωπού, ο οποίος αγωνίστηκε για πρώτη φορά και κατέλαβε την 3η θέση στην κατηγορία Junior στους πρόσφατους αγώνες του Πανελλήνιου Πρωταθλήματος που διοργάνωσε η WABBA στο ξενοδοχείο «Novotel».\nΣύμφωνα με τις δηλώσεις του βετεράνου αθλητή του Bodybuilding, Χρήστου Παρνάσα («Mr Ελλάς» 1985-86 και «Mr Ακρόπολις» 1983), ο Δημήτρης Μπιλίρης είναι ένας νέος ταλαντούχος αθλητής ο οποίος, με την παρουσία του στο άθλημα και το σπάνιο σωματότυπό του, δίνει πολλές υποσχέσεις για διακρίσεις και επιτυχίες στο μέλλον.\nΟ Δημήτρης Μπιλίρης γυμνάζεται καθημερινά αρκετές ώρες, γιατί στόχος του είναι η κατάκτηση του γενικού τίτλου τη νέα χρονιά. Σύμφωνα με τους ειδικούς έχει τεράστιες δυνατότητες. Μπορεί να πετύχει και να αφήσει εποχή στο άθλημα του Bodybuilding.\nΟ ίδιος δηλώνει πως «το Bodybuildin σε κάνει να γνωρίσεις τα όρια σου, την πειθαρχία και την ευγενή άμιλλα στον αθλητισμό», εξηγώντας γιατί ένα νέο παιδί είναι σημαντικό να ασχοληθεί με το άθλημα.\nPREVIOUS Previous post: Θερινές εκπτώσεις 2018: Πότε ξεκινούν και πόσο διαρκούν;\nNEXT Next post: Ο Ωρωπός στο Schoolwave 2018 με τους Tropeau Roman


Ποια είναι η σημασία της Ηθικής; - The Rooster\nΠοια είναι η σημασία της Ηθικής;\nΟ ορισμός της Ηθικής πηγαίνει πολύ μακριά, όταν ο Αριστοτέλης έγραφε για το περιεχόμενο της ηθικής καθώς και για τις αξίες και αρχές που πρέπει να έχει η συμπεριφορά ενός υγιούς, ή αλλιώς ενός ενάρετου πολίτη.\nΗ "ευδαιμονία και η αρετή", είναι δύο αυτονόητες έννοιες άρρηκτα συνδεδεμένες με τον όρο της Ηθικής, που επανέρχονται συνεχώς στο αριστοτελικό έργο και απασχολούν τη σκέψη του. Η ευδαιμονία εντοπίζεται στο έργο κάθε ανθρώπου και είναι η "κατ' ἀρετὴν τελείαν ενέργεια της ψυχής". Η ευδαιμονία, η αρετή και η ενέργεια αλληλεξαρτώνται.\nΗ ηθική, είναι ένας ισχυρός παράγοντας, όταν πρόκειται για την αξιολόγηση των άλλων σε παγκόσμιο επίπεδο. Είναι το πρώτο πράγμα που ενδιαφέρει περισσότερο, όταν σχηματίζουμε εντυπώσεις ενός ατόμου, περισσότερο απο την κοινωνικότητα, και μια ποικιλία άλλων χαρακτηριστικών της προσωπικότητάς του.\nΠοιά σημαντικά πράγματα που καθορίζουν μια προσωπικότητα θα θέλατε να ξέρετε για μια σωστή αξιολόγηση;\nΟι επιπτώσεις της ηθικής, στην ικανότητα και την κοινωνικότητα έχουν διαφορετικούς τύπους αξιολόγησης, όπως και η κριτική προσωπικότητας που γίνεται στην καθημερινή κοινωνική ζωή.\nΓνωρίζουμε ότι η ηθική είναι εξίσου σημαντική για τη διαμόρφωση συγκεκριμένων τύπων αξιολογήσεων. Για παράδειγμα, στην καθημερινή ζωή, αξιολογούμε το σεβασμό και την αξιοπιστία ενός ατόμου. Η συμπάθεια και ο σεβασμός είναι διακριτές μορφές αξιολόγησης. Οι ιδιαίτερες προτιμήσεις, όπως η εκτίμηση και ο σεβασμός, αντανακλούν το προσωπικό ενδιαφέρον και την έλξη προς ένα άτομο. Συχνά οι άνθρωποι αρέσκονται να χρησιμοποιούν τα κοινωνικά χαρακτηριστικά, του "συνεργάσιμου και φιλικού ατόμου", που τηρούν ορισμένους κανόνες χαρακτηριστικών που οδηγούν στην ικανότητα και την επιτυχία.\nΚατά πόσο η ηθική συγκαταλέγεται μέσα σε αυτές τις έννοιες είναι άγνωστο, όπως άγνωστη είναι και η μεταβλητή προσωπικότητα του κάθε ατόμου. Η ηθική στο σύνολό της είναι σημαντική, αλλά ποιά ηθικά γνωρίσματα είναι σημαντικά; Η καθαρότητα του χαρακτήρα, η ειλικρίνεια, και η γενναιοδωρία είναι στοιχεία της ηθικής, αλλά πώς μπορείς να αξιολογήσεις μερικές φορές την ειλικρίνεια όταν μπορεί να είναι ανεπιθύμητη, και εις βάρος των συναισθημάτων άλλων ανθρώπων;\nΦανταστείτε την κόρη σας να φέρει στο σπίτι το νέο φίλο της, για γνωριμία. Ποια χαρακτηριστικά του θα σας κάνουν να νιώσετε ότι είναι καλός άνθρωπος; Αν θα μπορούσατε να γνωρίζατε κάποια χαρακτηριστικά του όλα θα ήταν πολύ πιο εύκολα.\nΠοια ηθικά γνωρίσματα δεν μας ενδιαφέρουν; Κατά πόσο η κρίση μας είναι αντικειμενική απέναντι στη γενναιοδωρία,την τιμιότητα, τη συμπόνια, και τη δικαιοσύνη; Με ποιά ηθική κρίνουμε τους άλλους; Γιατί χαρακτηριστικά γνωρίσματα ηθικής ενός ατόμου είναι τόσο σημαντικά για εμάς;\nΊσως, εν μέρει, η ηθική ενός ατόμου και οι κοινωνικές του αξίες να μας οδηγούν στη δική μας οφέλεια κατά κάποιο τρόπο. Αν ξέρουμε ένα ειλικρινή και συμπονετικό πρόσωπο, τότε ξέρουμε ότι προχωράμε με ασφάλεια, σε μια πιο γόνιμη σχέση μαζί του. Από μια προσωπική προσαρμοστική οπτική, τα ηθικά χαρακτηριστικά του άλλου, σηματοδοτούν για εμάς την ελεύθερη προσέγγιση ή την αποφυγή του.\nΤα κριτήρια ίσως θεωρούνται εγωιστικά, και προσωπικού συμφέροντος, αλλά η συσχέτιση τους με την ηθική του άλλου, ίσως αυξήσει τον προσωπικό μας αγώνα.


Νέα – Σελίδα 2 – ΟΝΕΙΡΟΚΥΚΛΟΙ | ONEIROKYKLOI (DREAMCIRCLES)\nΔΙΑΛΕΞΕ ΤΟ ΜΕΛΛΟΝ ΣΟΥ στο 46ο Φεστιβάλ Βιβλίου\nΠροβολή της ταινίας του Πέτρου Φλωράκη και συζήτηση.\nΗ καλλιτεχνική ομάδα Ονειρόκυκλοι και το Bookia.gr παρουσιάζουν στο 46ο Φεστιβάλ Βιβλίου και το αφιέρωμα «Βιβλίο – Θέατρο – Κινηματογράφος», την ταινία του νεαρού δημιουργού Πέτρου Φλωράκη\nΔΙΑΛΕΞΕ ΤΟ ΜΕΛΛΟΝ ΣΟΥ\nΟ δεκάχρονος (τότε) δημιουργός Πέτρος Φλωράκης, τοποθετεί τον ήρωά του, Αλέξη, σε δύο παράλληλους δρόμους, εξερευνώντας το πρόβλημα που αντιμετωπίζουν οι συνομήλικοί του με τα ηλεκτρονικά παιχνίδια και τα όρια στη ζωή τους. Ποιον δρόμο θα διαλέξει ο μικρός Αλέξης; Θα εγκλωβιστεί στον φανταστικό κόσμο των ηλεκτρονικών παιχνιδιών ή θα αγωνιστεί στην πραγματική ζωή για τη δημιουργία ενός μέλλοντος που θα έχει αυτός επιλέξει; Στο πλευρό του ο φίλος του Σάκης, έχει ήδη κάνει την επιλογή του. Είναι το παιδί που θέλει να παίζει με τους φίλους του και ηλεκτρονικά παιχνίδια και ποδόσφαιρο και να χαίρεται τη ζωή.\nΜετά την προβολή θα ακολουθήσει συζήτηση με τους γονείς και τα παιδιά, με εισηγητές τον μικρό δημιουργό Πέτρο Φλωράκη, την ψυχολόγο (M.Sc) Βάλια Ξηρού και τον σεναριογράφο-σκηνοθέτη, υπεύθυνο του CineLike Lab και κάτοχο παγκοσμίων ρεκόρ σε ηλεκτρονικά παιχνίδια, Ηλία Φλωράκη.\nΗ ταινία «Διάλεξε το μέλλον σου» έχει συμμετάσχει:\nΣυντάκτης c.l.sadΔημοσιεύτηκε την 8 Σεπτεμβρίου, 2017 10 Σεπτεμβρίου, 2017 Κατηγορίες Νέα,ΣυνεργασίεςLeave a comment on ΔΙΑΛΕΞΕ ΤΟ ΜΕΛΛΟΝ ΣΟΥ στο 46ο Φεστιβάλ Βιβλίου\nΣτο πλαίσιο του 46ου Φεστιβάλ Βιβλίου και το αφιέρωμα «Βιβλίο – Θέατρο – Κινηματογράφος» το Bookia.gr σε συνεργασία με το CineLike Lab, διοργανώνουν την Παρασκευή 15/9 και ώρα 18:30, ανοιχτό εργαστήριο κινηματογράφου για παιδιά.\nΤο CineLike Lab δραστηριοποιείται στον χώρο του κινηματογράφου για παιδιά από το 2014. Έχει δημιουργήσει πολλές ομάδες σε σχολεία δημοτικού, γυμνασίου και λυκείου, και ταινίες των παιδιών έχουν συμμετάσχει σε πολλά φεστιβάλ. Συνεργάτης του Νεανικού Πλάνου (Φεστιβάλ Ολυμπίας, Camera Zizanio) έχει συμμετάσχει επίσης σε επιμορφωτικά σεμινάρια και ημερίδες για εκπαιδευτικούς.\nΣυντάκτης c.l.sadΔημοσιεύτηκε την 7 Σεπτεμβρίου, 2017 8 Σεπτεμβρίου, 2017 Κατηγορίες cinelike,Νέα,ΣυνεργασίεςLeave a comment on Το CineLike Lab στο 46ο Φεστιβάλ Βιβλίου\nSell your digital photos (ebook preview)\nΒγάζεις ωραίες φωτογραφίες και μαζεύεις like στα κοινωνικά δίκτυα. Γιατί να μην βγάλεις και μερικά λεφτά;\nΗ ψηφιακή φωτογραφία στο ίντερνετ είναι ένας γοργά αναπτυσσόμενος τομέας. Αυτό φαίνεται και από τις κινήσεις κολοσσών που εξαγόρασαν υπηρεσίες ψηφιακών φωτογραφιών:\nΤο 2005, η Yahoo, εξαγοράζει το Flickr για $30 εκατομμύρια. Το 2007, το MySpace, εξαγοράζει το Photobucket για $250 εκατομμύρια. Το 2008, το Getty συμφωνεί να αγοράσει την Jupiter (που είχε το StockXpert) για $96 εκατομμύρια. Το 2009 το Shutterstock, αγοράζει το BigStockPhoto. Το 2012, το Facebook υπογράφει συμφωνία εξαγοράς του Instagram για $1 δις!\nΧώροι όπως η διαφήμιση και οι εκδόσεις, δίνουν πολλά λεφτά για τα δικαιώματα φωτογραφιών που βρίσκουν στις διάφορες διαδικτυακές υπηρεσίες. Γιατί όχι και για τις δικές σας φωτογραφίες;\nΈνας πλήρης οδηγός 216 σελίδων, για το πώς μπορείς να πουλήσεις τις φωτογραφίες σου, κυκλοφορεί σε ebook από την Camera Career.\nΟ οδηγός, σου δείχνει τον δρόμο για το πώς μπορείς να γίνεις freelancer, τί εξοπλισμό πρέπει να έχεις και πώς μπορείς να αρχίσεις να πουλάς τις ψηφιακές φωτογραφίες σου. Θα βρεις ακόμα χρήσιμες πληροφορίες για πάνω από 30 υπηρεσίες που μπορείς να πουλήσεις τις φωτογραφίες σου, αλλά και λίστα για πάνω από 85 περιοδικά (Αμερικάνικα) που αγοράζουν φωτογραφίες από freelance φωτογράφους.\nΜήπως ήρθε η ώρα να αξιοποιήσεις το ταλέντο σου;\nΣυντάκτης c.l.sadΔημοσιεύτηκε την 22 Αυγούστου, 2017 22 Αυγούστου, 2017 Κατηγορίες ΝέαΕτικέτες digital photos,sell,stockLeave a comment on Sell your digital photos (ebook preview)\nΝεανικό Πλάνο & CineLike Lab στο πλαίσιο της Βουλής των Εφήβων\nΤην Κυριακή 9 Ιουλίου 2017, το Νεανικό Πλάνο, ανέλαβε να διοργανώσει τρία εργαστήρια κινηματογράφου για τα παιδιά που συμμετείχαν στην Βουλή των Εφήβων.\nΤο πρωί, στον κινηματογράφο Ιντεάλ, μια ομάδα πενήντα παιδιών παρακολούθησε τη βραβευμένη ταινία «Λόλα: ένα μπιζέλι για σπίτι» του Thomas Heinemann. Ακολούθησε μια εκτεταμένη συζήτηση για τα κοινωνικά ζητήματα που αναδεικνύονται από την ταινία με τον Δημήτρη Σπύρου, καλλιτεχνικό διευθυντή του Φεστιβάλ Ολυμπίας και τη Αθανασία Σφακιανάκη.\nΤο απόγευμα στους χώρους του Ιδρύματος της Βουλής των Ελλήνων, πενήντα παιδιά παρακολούθησαν την εισαγωγική ομιλία του Νίκου Θεοδοσίου (συγγραφέας, σκηνοθέτης, καλλιτεχνικός διευθυντής της Camera Zizanio) και μια μικρού μήκους ταινία animation από τo 1ο Γυμνάσιο Κομοτηνής, με τίτλο το Καταφύγιο ως ένα χαρακτηριστικό δείγμα χρήσης των κινηματογραφικών μέσων την προώθηση των ιδεών και του κοινωνικού διαλόγου.\nΣτην συνέχεια, τα παιδιά χωρίστηκαν σε δύο ομάδες.\nΤην πρώτη ομάδα συντόνισε ο φίλος και συνεργάτης, animator Κώστας Κατράκης (υπεύθυνος ZiZanimation). Τα παιδιά δημιουργήσανε μια μικρού μήκους ταινία με την τεχνική του stop motion.\nΤην δεύτερη ομάδα, ανέλαβε ο Νίκος Θεοδοσίου και o Ηλίας Φλωράκης (συγγραφέας, σεναριογράφος, υπεύθυνος CineLike Lab). Στο πρώτο μέρος του εργαστηρίου τα παιδιά μάθανε για την κινηματογραφική γλώσσα και πώς τα τεχνάσματα του κινηματογράφου χρησιμοποιούνται στην τηλεόραση (και για ποιους λόγους). Συζητήθηκαν αρκετά θέματα τεχνικής φύσης και είδανε στην πράξη, πώς λειτουργεί ένα μικρό στούντιο. Στο δεύτερο μέρος του εργαστηρίου, τα παιδιά με συντονιστή τον Ηλία Φλωράκη, μπήκανε στην διαδικασία να φτιάξουν -προφορικά- ένα σενάριο και να το εμπλουτίσουν με σκηνές, βάσει του ταξιδιού και την εμπειρίας τους από την Βουλή των Εφήβων. Συζητήθηκε επίσης, κατά πόσο ο ήρωας του σεναρίου «άλλαξε» μέσα απ’ αυτό το ταξίδι και αν αυτό επηρέασε τον ίδιο ή τον κόσμο που ζει σε ένα σενάριο που αφορά το μέλλον.\nΣυντάκτης c.l.sadΔημοσιεύτηκε την 17 Ιουλίου, 2017 7 Σεπτεμβρίου, 2017 Κατηγορίες cinelike,Νέα,ΣυνεργασίεςLeave a comment on Νεανικό Πλάνο & CineLike Lab στο πλαίσιο της Βουλής των Εφήβων\nΣας προσκαλούμε στο 3ο Φεστιβάλ ταινιών μικρού μήκους Αλεξάνδρειας που θα γίνει στις 8 και 9 Ιουλιου στο Δημοτικό Αμφιθέατρο στις 9:30μμ. στην Αλεξάνδρεια Ημαθίας.\nΟι Ονειρόκυκλοι συμμετέχουν φέτος με την ταινία του Ηλία Φλωράκης, «The Product Manager».\nΤο CineLike Lab συμμετέχει με την ταινία «Καλίκ, ο μικρός δημιουργός» που δημιουργήθηκε στα πλαίσια του εργαστηρίου, στο 2/Θ Δημοτικό Σχολείο Ρεγκινίου.\nΦέτος, οι ταινίες που θα προβληθούν για τα παιδιά και το νεανικό κοινό του Φεστιβάλ, έχει επιμεληθεί η Camera Zizanio.\nΓνωρίστε την Ομάδα Δράσης και Αλληλεγγύης Αλεξάνδρειας\nΣυντάκτης c.l.sadΔημοσιεύτηκε την 3 Ιουλίου, 2017 3 Ιουλίου, 2017 Κατηγορίες ΝέαLeave a comment on 3ο Φεστιβάλ ταινιών μικρού μήκους Αλεξάνδρειας\nVideo Games – Child Vs Adult @ Παιδόραμα\n«Video Games – Child Vs Adult» Μια μάχη αναμεσα σε γονείς και παιδιά .\nΣτην Τεχνολογική Επανάσταση που διανύουμε παρατηρούμε να εδραιώνεται μια μάχη ανάμεσα σε γονείς και παιδιά:\nΗ θέση του γονέα απέναντι στο παιδί ποια πρέπει να είναι; Έχετε παρατηρήσει ποτέ ποιο είναι το όριο ηλικίας που αναγράφει το video game του παιδιού σας; Παίζετε κι εσείς μαζί του; Πόσες ώρες; Του δίνετε εναλλακτικό τρόπο παιχνιδιού; Πιστεύετε ότι τα video games βοηθούν τα παιδιά να αναπτύξουν κάποιες ικανότητες;\nΟι ΟΝΕΙΡΟΚΥΚΛΟΙ σε συνεργασία με το ΠΑΙΔΟΡΑΜΑ συνδιοργανώνουν την εκδήλωση\nμε αφορμή την προβολή της ταινίας “Choose your Future” του 12χρονου πλέον Πέτρου Φλωράκη, για τον εθισμό των παιδιών στα ηλεκτρονικά παιχνίδια.\nΠαρασκευή 7 Ιουλίου 2017 στις 19:30\nΣτο Αθλητικό Κέντρο Π. Φαλήρου\nΔιεύθυνση: Μαρίνα Φλοίσβου 1 – Στάση τραμ ΤΡΟΚΑΝΤΕΡΟ\nΕκπαιδευτικά & Αθλητικά προγράμματα\nΤηλέφωνα Επικοινωνίας : 697 4302644 / 6972 817495\nΠέτρο Φλωράκη, νεαρό δημιουργό της καλλιτεχνικής ομάδας ΟΝΕΙΡΟΚΥΚΛΟΙ. Θα μας μιλήσει για την ταινία του και για τη δική του εμπειρία στον κόσμο των ηλεκτρονικών παιχνιδιών.\nΣυντάκτης c.l.sadΔημοσιεύτηκε την 29 Ιουνίου, 2017 Κατηγορίες Νέα,ΣυνεργασίεςLeave a comment on Video Games – Child Vs Adult @ Παιδόραμα\nΣυντάκτης c.l.sadΔημοσιεύτηκε την 26 Ιουνίου, 2017 26 Ιουνίου, 2017 Κατηγορίες ΝέαLeave a comment on Ε.Σ.Ε. – I.S.T.: Ολοκληρώθηκε το ταχύρρυθμο σεμινάριο για την «Τέχνη και Τεχνική του Σεναρίου»\nΗμερίδα εκπαιδευτικών (19/3/2017)\nΗ διεύθυνση Π.Ε. Δ’ Αθήνας σε συνεργασία με τη Διεύθυνση Δ.Ε. Δ’ Αθήνας, το Νεανικό Πλάνο και το Διεθνές Φεστιβάλ Κινηματογράφου Ολυμπίας για παιδιά και νέους διοργανώνει ημερίδα με θέμα: «Ο παιδικός & νεανικός κινηματογράφος & η παιδαγωγική του αξιοποίηση στο πλαίσιο των Προγραμμάτων Πολιτιστικών Θεμάτων & Περιβαλλοντικής Εκπαίδευσης».\nΗ ημερίδα θα πραγματοποιηθεί την Κυριακή 19 Μαρτίου 2017 κατά τις ώρες 10:45-14:30 στο Κινηματογράφο «Σπόρτινγκ».\nΟι εκπαιδευτικοί που ενδιαφέρονται να συμμετάσχουν στην ημερίδα παρακαλούνται να συμπληρώσουν την επισυναπτόμενη αίτηση μέχρι την Τετάρτη 15 Μαρτίου 2017 ηλεκτρονικά, στη διεύθυνση dpolitistika@yahoo.gr\nΔείτε την εγκύκλιο του υπουργείου και την αίτηση συμμετοχής εδώ.\nΣυντάκτης c.l.sadΔημοσιεύτηκε την 19 Μαρτίου, 2017 31 Αυγούστου, 2017 Κατηγορίες Νέα,Συνεργασίες,Σεμινάρια,UncategorizedLeave a comment on Ημερίδα εκπαιδευτικών (19/3/2017)


Κάμπινγκ Κοράλι ~ ΠΑΡΑΛΙΕΣ ΤΗΣ ΗΠΕΙΡΟΥ\nHome » Λυγιά , Ν. ΠΡΕΒΕΖΑΣ » Κάμπινγκ Κοράλι\nΤο κάμπινγκ Corali ⊚ είναι ακριβώς δίπλα από το κάμπινγκ Ακρογιάλι που ανέφερα σε προηγούμενο θέμα. Και τα δύο βρίσκονται λίγο πιο νότια από την παραλία Χειμαδιό. Δίπλα ακριβώς από την είσοδο υπάρχει ταβέρνα. Οι κύριοι δρόμοι του είναι ασφαλτοστρωμένοι και μόνο κάποιοι μικροί παράδρομοι είναι με χώμα.\nΤο ωραίο με αυτό το κάμπινγκ, εκτός από τη σκιά του, είναι ότι μιας και είναι δίπλα στη θάλασσα και στο ίδιο επίπεδο με την παραλία, δεν χωρίζεται με φράχτη από αυτή και η πρόσβαση στο γιαλό είναι άμεση από όλες τις σκηνές και τα τροχόσπιτα που βρίσκονται στην πρώτη σειρά.\nΑν κοιτάξετε το κάμπινγκ από τη μεριά της θάλασσας, δύσκολα διακρίνεται γιατί τα δέντρα είναι πολύ πυκνά φυτεμένα και τα κλαδιά τους κατεβαίνουν αρκετά χαμηλά κρύβοντας τις σκηνές και τα τροχόσπιτα που φιλοξενεί. Σε ένα αρκετά μεγάλο κομμάτι ανάμεσα από την παραλία και το κάμπινγκ υπάρχει ένας χώρος πρασίνου όπου μπορεί κανείς να αράξει με την ξαπλώστρα του με ένα διαφορετικό στιλ από τα συνηθισμένα ή να παίξει ρακέτες ή βόλεϊ (υπάρχει στημένο δίχτυ).\nΟ γιαλός κι εδώ, όπως και στο διπλανό Ακρογιάλι, είναι σπαρμένος με βότσαλα όλων των μεγεθών. Δεν μπήκα για μπάνιο αλλά ρώτησα κάποια Γερμανάκια, που έκαναν παιχνίδια στη θάλασσα, για το βυθό. Όπως με ενημέρωσαν οι πέτρες συνεχίζονται και μέσα στο νερό και σε αρκετά σημεία είναι μεγάλες και γλιστερές.


Γ. Παπαχρήστος στο «Ραντάρ»: Ο Τσίπρας μια απάντηση σε μένα θα δώσει;\nΔημοσίευση 25 Ιουνίου 2020, 09:00 / Ανανεώθηκε 1 Ιουλίου 2020, 16:42\n«Ο Μιωνής έχει δεδομένες σχέσεις με το καθεστώς Νετανιάχου. Πόσο αφελής πρέπει να είσαι για να κάνεις μια τέτοια συζήτηση», σχολίασε για τον Νίκο Παππά ο Γ. Παπαχρήστος\n«Ο Τσίπρας μια απάντηση σε μένα θα δώσει;», σχολίασε ο δημοσιογράφος Γιώργος Παπαχρήστος τη στάση του προέδρου του ΣΥΡΙΖΑ απέναντι στις αποκαλύψεις Μιωνή-Παππά.\nΟ ίδιος, μιλώντας στην εκπομπή «Ραντάρ» στον Alpha 989, ανέφερε ότι επί ΣΥΡΙΖΑ επιχειρήθηκε η εξόντωσή του, υπογραμμίζοντας: «Προσπάθησαν να με εξοντώσουν με στημενες κατηγορίες, στημένα στοιχεία, κάτι που παραπέμπει σε καθεστώτα Λατινικής Αμερικής. Σε Κολομβία και Βενεζουέλα γίνοναι αυτά».\n«Γιατί έπρεπε να εξοντώνει αυτούς που του ασκούσαν κριτική; Γιατί έπρεπε να σιωπήσουν αυτοί που ασκούσαν κριτική σε ένα καθεστώς που είχε κάνει λάστιχο τους δημοκρατικούς θεσμούς; Να σιωπήσουν; Τι δημορκατία είναι αυτή;», πρόσθεσε.\nΌσον αφορά τις αποκαλύψεις στην υπόθεση Μιωνή - Παππά, είπε πως «θα έχουμε κι άλλο υλικό το επόμενο διάστημα», ενώ αναφορερόμενος στον πρώην υπουργό του ΣΥΡΙΖΑ υπογράμμισε: «Ο Παππάς βιάστηκε να πει ότι δεν έχει πει τίποτα. Και οι πέτρες γνώριζαν ότι υπάρχουν ηχητικά ντοκουμέντα. (...) Στο ηχητικό φαίνεται ότι υπάρχει μια οικειότητα που ξεφεύγει της απλής παρέμβασης μιας κυβέρνησης για την προστασία ενός πολίτη της. Ο Μιωνής έχει δεδομένες σχέσεις με το καθεστώς Νετανιάχου. Πόσο αφελής πρέπει να είσαι για να κάνεις μια τέτοια συζήτηση».


ΔΕΙΝΟΘΗΣΑΥΡΟΣ Ο ΦΙΛΟΜΑΘΗΣ: Παλιά λαϊκά περιοδικά με ύλη ποικίλη\nΑναρτήθηκε από Γιώργος Βλάχος-Dino στις 1/18/2012 07:35:00 μ.μ.\nNikos Filippaios 20 Ιανουαρίου 2012 - 7:05 μ.μ.\nΕίμαι ένας φίλος της παραλογοτεχνίας και εδώ και μερικούς μήνες ασχολούμαι πιο ακαδημαϊκά με τα παραλογοτεχνικά αναγνώσματα της δεκαετίας του 50 και του 60, δηλαδή Μικρός Ήρως, Γκαούρ Ταρζάν, Μικρός Σερίφης κλπ. Πιο συγκεκριμένα, ετοιμάζω πρόταση για διδακτορική διατριβή γύρω από αυτά.\nΑνακάλυψα το blog σας και ενθουσιάστηκα, τόσο με το υλικό που έχετε, όσο και με τις γνώσεις σας γύρω από τα αναγνώσματα αυτά. Ήδη έχω αντλήσει πολύτιμες πληροφορίες.\nΈτσι, πιστεύω πως μία, έστω διαδικτυακή κουβέντα θα ήταν απαραίτητη! Μιας και δεν μπορώ να βρω στο blog ένα mail επικοινωνίας ή κάτι παρόμοιο, γράφω αυτό το σχόλιο. Το δικό μου mail είναι το: nikos.flp@gmail.com\nΑν θέλετε, στείλτε ένα mail, για να ξεκινήσουμε ελπίζω μια ενδιαφέρουσα διαδικτυακή κουβέντα.\nΓιώργος Βλάχος-Dino 21 Ιανουαρίου 2012 - 12:57 π.μ.\nΝίκο, καλώς ήρθες στην παρέα μας. Φυσικά με μεγάλη χαρά θα κάνουμε ό,τι μπορούμε να σε βοηθήσουμε στη διδακτορική σου διατριβή πάνω στο θέμα που ετοιμάζεις, γιατί το αντικείμενο που διάλεξες και αξίζει μια ακαδημαϊκή καταξίωση -είναι μια από τις κοινωνικές παραμέτρους που ορίζουν μια ολόκληρη εποχή- αλλά και γιατί η βιβλιογραφία της λαϊκής λογοτεχνίας ή της παραλογοτεχνίας χρειάζεταινα εμπλουτιστεί με τεκμηριωμένες θέσεις στο θεωρητικό της υπόβαθρο.\nΘα σε βοηθήσουμε με όσα στοιχεία διαθέτουμε και το θα "σε βοηθήσουμε" δεν είναι πληθυντικός της... μεγαλοπρεπείας. Εννοώ όλους τους φίλους εδώ μέσα, που έχουν υψηλού επιπέδου γνώσεις στο αντικείμενο, ενώ κάποιοι από αυτούς και μέσα από τα δικά τους blogs αναρτούν πολύ σημαντικά θέματα. Για αυτό, πέρα από μια δικιά μας επαφή μέσω των e-mails, καλό θα ήταν να συμμετέχεις με τα σχόλια σου και τις απορίες σου. Κάποιος σίγουρα θα μπορέσει να σου απαντήσει σε κάτι που δεν βρίσκεται στο γνωστικό πεδίο του Δεινοθήσαυρου.


Νυφούλα ντύνεται σήμερα η Ντόρα Κουτροκόη! - Tlife.gr\n01.09.2012 | 13:10\nΝυφούλα ντύνεται σήμερα η Ντόρα Κουτροκόη!\nΤα σκαλιά της εκκλησίας με τον αγαπημένο της Μανώλη Λουπασάκη θα ανέβει σήμερα η παρουσιάστρια του “Πρωινού Ant1” Ντόρα Κουτροκόη. Η γνωστή δημοσιογράφος θα παντρευτεί τον καλό της σε μια παραδοσιακή τελετή στον Ι. Ναό Ευαγγελισμού της Θεοτόκου στα Χανιά της Κρήτης.\nΑπό το πρωί η νύφη βρίσκεται μαζί με τις φίλες της και τα αγαπημένα της πρόσωπα, που θα την βοηθήσουν να ετοιμαστεί και το μεσημεράκι θα κάνει το μακιγιάζ και τα μαλλιά της. "Όλα είναι έτοιμα για το γάμο. Είμαστε πολύ χαρούμενοι.", δήλωσε η ίδια στο TLIFE.\nΕδώ και λίγες μέρες η Ντόρα έχει κατέβει στο νησί για να ελέγξει και τις τελευταίες λεπτομέρειες του γάμου της που θα γίνει στην Παλαιοχώρα Χανίων που είναι το νοτιότερο σημείο της Μεσογείου και το αγαπημένο μέρος του ζευγαριού. Εκεί άλλωστε, παραθερίζει με τον σύντροφό της εδώ και πολλά χρόνια και της αρέσει πολύ.\nΌπως αποκάλυψε η γνωστή δημοσιογράφος στο TLIFE ο γάμος τους θα είναι παραδοσιακός και στη διακόσμηση της εκκλησίας και του κέντρου θα επικρατεί το λινό ύφασμα, η ελιά και τα μυρωδικά. Κουμπάρος του ζευγαριού θα είναι ένας επιχειρηματίας της περιοχής και μια καλή φίλη της νύφης από τη Βέροια.\nΌσο για το νυφικό της θα είναι μακρύ με ένα μικρό πέπλο στα μαλλιά. “Έχω βρει νυφικό. Το έχω ράψει σε γνωστό ατελιέ. Ήταν το σχέδιο που ήθελα και είχα στο μυαλό μου και δεν το βρήκα στο εμπόριο”, είχε αναφέρει στο TLIFE.\nΤέλος, μιλώντας για τη ρομαντική πρόταση γάμου που της είχε κάνει ο σύντροφός της, είχε δηλώσει: “Η πρόταση γάμου έγινε στην Κρήτη. Είχα πάρει το χειμώνα τρεις μέρες διακοπές. Ήμασταν με τον κουμπάρο έξω και είχαμε μια παρεΐστικη συζήτηση. Λίγο αργότερα έφυγε εκείνος με τον σύντροφό μου, τηλεφώνησαν σε κάποιο γνωστό κοσμηματοπώλη που τους άνοιξε το κατάστημα του μέσα στο βράδυ, βρήκαν δαχτυλίδι και ήρθε να μου κάνει πρόταση”.\nΕμείς της ευχόμαστε η ώρα η καλή!


Οι γκολάρες του ΠΑΟΚ, το αυτογκόλ του Γιαννούλη και η... τυχερή ισοφάριση του Άγιαξ (VIDEO)\nΔείτε σε βίντεο τα γκολ και τις καλύτερες φάσεις του αγώνα ΠΑΟΚ-Άγιαξ που έληξε ισόπαλος με σκορ 2-2 στην κατάμεστη Τούμπα, για τον δεύτερο προκριματικό γύρο του Champions League.\nΟ Δικέφαλος του Βορρά πέτυχε δύο πολύ όμορφα γκολ, όμως δέχτηκε δύο "φθηνά" τέρματα που είχαν αρκετή δόση τύχης υπέρ των Ολλανδών.\nΤο σκορ άνοιξε με αυτογκόλ του Γιαννούλη, που βρήκε ελάχιστα την μπάλα με το κεφάλι σε εξαιρετική εκτέλεση φάουλ του Ζίγιες, αλλάζοντας την πορεία της και μπερδεύοντας τον Πασχαλάκη. Η ισοφάρισε ήρθε με ένα άψογο πλασέ του Άκπομ έπειτα από φανταστική επιθετική ανάπτυξη της ομάδας του Φερέιρα, με ασίστ του Γιαννούλη. Το 2-1 διαμόρφωσε ο Μάτος με κεφαλιά μετά από εκτέλεση φάουλ του Μπίσεσβαρ. Το τελικό 2-2 έγινε με γκολ από κόντρα στον Χούντελααρ, σε προσπάθεια του Βαρέλα να απομακρύνει την μπάλα.


Cyprus Politics and Society: A Commentary: Το κύμα σηκώθηκε...\nΤο κύμα σηκώθηκε...\nΝα 'τος, πάλι, όλος αυτός ο συρφετός των λυσσασμένων "πατριωτών" που σκληρίζουν για κάθε υποψία βήματος προς τα εμπρός. Μαζί τους, τα άνωθεν του Προεδρικού παντός τύπου πτερόεντα παπαγαλάκια, κόκκινα ή μπλε, που τα καλούν επί παντός επιστητού στα κανάλια ή που αραδιάζουν τις χολερικές τους σκέψεις στα φίλια ΜΜΕ, που όλα τα εξηγούν, όλα τα σφάζουν, όλα τα μαχαιρώνουν, λογικά και παράλογα. Που μοιράζουν πιστοποιητικά εθνικοφροσύνης και πολιτικά ορθής συμπεριφοράς.Διότι αυτό κάνουν οι πραίτορες του απορριπτισμού: επιδίδονται σε ένα ρεσιτάλ δοκησισοφίας, εξυπνακισμού, λογικών ανακολουθιών, άνθρωποι χωρίς αρχές, τυχοδιώκτες του κερατά και δημαγωγοί για βραδύνους.\nΌλοι αυτοί, ΤΟ ΛΕΜΕ ΚΑΙ ΔΕΝ ΘΑ ΣΤΑΜΑΤΗΣΟΥΜΕ ΝΑ ΤΟ ΛΕΜΕ, δεν έχουν "φόβον Θεού", είναι θεομπαίχτες με ντοκτορά. Πολλοί τους κολλάνε την ταμπέλα των ακροδεξιών και των εθνικιστών. Δεν είναι. Πολύ απλά γιατί δεν έχουν καν ιδεολογία. Είναι παράσιτα μιας παρηκμασμένης δημοκρατίας, αριβίστες και καταφερτζήδες μιας φαύλης κυβέρνησης. Αλληθωρίζουν στο χρώμα του χρήματος, χαμαιλεοντίσκοι της κακιάς ώρας και ερασιτέχνες ανεμοδείκτες, που έχουν αγκιστρωθεί στις δημόσιες θέσεις. Εμείς τους ανεχόμαστε - και πραγματικά, δεν ξέρω γιατί...Με την ίδια ευκολία που χρησιμοποιούν ρήσεις και ανυποχώρητους θούριους - "καλύτερα να τρώμε πέτρες" - με την ίδια ακριβώς ευκολία μπαζώνουν αντιαρματικές τάφρους για το επόμενο μεγάλο έργο. Δεν ορρωδούν προ ουδενός, ειδικά ενώπιον του εαυτού τους, αφού αυτό θα σήμαινε ότι έχουν συνείδηση. Όλο αυτό το κύκλωμα των Σικελών κηρύσσει ανένδοτους αγώνες για τη λευτεριά και καλούν τους πρόσφυγες να μη λυγίσουν κάτω από τα οικονομικά βάρη που τους έχουν χώσει. Χα! Αμέσως μετά τα παχιά λόγια και την ανέξοδη δημοκοπία, όλοι αυτοί θα καβαλήσουν ένα πολυτελές αυτοκίνητο για να πάνε στα σουπερ-ουάου γραφεία, για να ετοιμάσουν άλλη μια αγωγή για καθυστερημένες δόσεις σε μια Τράπεζα και θα χρεώσουν ακόμα ένα εικοσάλιρο σε ένα δυσπραγούντα που γυρεύει την υγειά του.\nΕίναι η πέμπτη φάλαγγα που υπάρχει πάντα ανάμεσά μας, ίσως με άλλα πρόσωπα, ίσως με άλλα χρώματα, ωστόσο είναι πάντα εκεί, έτοιμη να φιμώσει την αντίθετη άποψη και να βιάσει κάθε υποψία αμφισβήτησης. Είναι αυτό που κάνει η παρούσα διακυβέρνηση: διαρρηγνύει τα ιμάτια της για τη "διάρρηξη" της ενότητας από τους διαφωνούντες, επειδή δεν υποτάσσονται στις απόψεις της. Μαζί με αυτή τη σκαιή κατηγορία έρχεται και η επίρριψη ευθυνών στους διαφωνούντες για τα σημερινά αδιέξοδα και τη στασιμότητα. Κι αυτό δεν μπορεί παρά να φανερώνει την ανευθυνότητα και την ανικανότητά της, αποτελεί πισωγύρισμα σε πρακτικές του παρελθόντος, όταν χάριν εσωτερικής κατανάλωσης τα πάντα ήταν θεμιτά κι ο σκοπός αγίαζε τα μέσα. Ξυπνήστε: δεν είμαστε πια στο 60!\nΑυτές οι αντιλήψεις δεν περνάνε πια κι αν επιμένουν οι παροικούντες την Ιεροκυβέρνηση σε αυτές είναι επειδή προφανώς θεωρούν πως έχουν να κάνουν με ανεγκέφαλους.Κι όμως, η θάλασσα άρχισε να ανακινείται προχθές, στην Κρατική Έκθεση. Το κύμα σηκώθηκε και, δεν μπορεί, σε λίγους μήνες θα "σκάσει" παρασέρνοντας όλα τα περιττά από τις ακτές αυτού του τόπου....\nΟ Νικόλας Κυριάκου είναι δικηγόρος (kyriakounikolas@hotmail.com)\nPosted by Ioannis Ioannou at 6:52 AM


H νέα γενιά των μαχητικών αντεπιτίθεται... (pics) - Extreme - gavros.gr\nΣάββατο, 2 Ιουλίου 2016 - 10:17\nΕδώ και καιρό έχετε καταλάβει το πόσο θερμά προβάλλουμε καλές διοργανώσεις που έχουν ως σκοπό να προωθήσουν τα μαχητικά αθλήματα. Πάνω από μισό χρόνο, μέσω του Freddo, ψάχνουμε τον τρόπο να γίνουμε ο δίαυλος επικοινωνίας να μπορέσει ο κόσμος να μάθει περισσότερα για τη συγκεκριμένη… τρέλα! Μεγάλες διοργανώσεις, λοιπόν, λαμβάνουν χώρα στην Αθήνα και γεμίζουν τα κλειστά με κόσμο που γουστάρει να δει ξύλο. Αθήνα είπατε; Οχι μόνο. Γιατί το Σάββατο 2 Ιουλίου στην Κέρκυρα και τον πολυχώρο STARZ HALL στην περιοχή Σκάφωνας θα πραγματοποιηθεί το πιο λαμπερό fight show που φιλοξένησε ποτέ το νησί.\nΤο πρώτο NEW HEROES, με τη σφραγίδα του κορυφαίου ελληνικού fight show «The Battle» και της παγκόσμιας ομοσπονδίας WKN γίνεται πραγματικότητα. Επειτα από τεράστια απαίτηση από σχολές εκτός Αττικής για νέα ταλεντάκια που προπονούνται στο kickboxing και το muay thai, ο Στέφανος Κωνσταντινίδης αποφάσισε να δώσει την ευκαιρία στα νέα αυτά παιδιά να δείξουν μέχρι πού μπορούν να φτάσουν! Το NEW HEROES θα έχει ως main eventer πάντα ένα μεγάλο όνομα του «The Battle» και τουλάχιστον άλλες δύο Α class μάχες. Η υπόλοιπη main card, όμως, θα απαρτίζεται από τίτλους WKN B class μέσα από τους οποίους θα αναδειχτούν οι πρωταθλητές του μέλλοντος.\nΣτα pre games θα δούμε αγώνες C class με καλαμίδες, πράγμα που δεν υπήρχε στο «The Battle», αφού το part 1 του «The Battle» ήταν επίπεδου Β class και ποτέ δεν χρησιμοποιήθηκαν προστατευτικά!\nΟ εκπρόσωπος της παγκόσμιας ομοσπονδίας WKN θα είναι παρών, ενώ στην Κέρκυρα θα παρευρεθεί και ο ίδιος ο πρόεδρος Stephane Cabrera για να αξιολογήσει από κοντά τη νέα γενιά των Ελλήνων πρωταθλητών.\nΓια να γίνουμε, όμως, και πιο συγκεκριμένοι. Ως βασικό… πρωταγωνιστή θα δούμε τον Αντώνη Τζώρο, ο οποίος θα δηλώσει «παρών» και θα εμφανιστεί για πρώτη φορά μπροστά στο κοινό της Κέρκυρας.\nΡεβάνς στο co main event με τον Κερκυραίο Αλέξανδρο Γκερέκο να υποδέχεται τον Στέφανο Κωνσταντελόπουλο σε ένα σίγουρο συναρπαστικό fight, καθώς αμφότεροι παίζουν επιθετικά και έχουν ως σκοπό να σκορπίσουν θέαμα.\nΣτο μενού, όμως, το event θα έχει και δύο εθνικές ζώνες WKN B class. Πιο συγκεκριμένα, ο κάτοχος της ζώνης WKN και νικητής της 8άδας του τελευταίου «The Battle» στα 73 κιλά Gino Moftari του Boulas Camp, θα υπερασπιστεί τον τίτλο του απέναντι στο Κερκυραίο αθλητή του Τάτση Τσιριγκάκη, Αρη Αντονι.\nΑναφορικά τώρα με τον δεύτερο τίτλο WKN B στα 70 κιλά θα υπάρξει μία μάχη ανάμεσα στον φορτσάτο Πέτρο Καρατζά του Kritikos Camp, ο οποίος έρχεται στην Κέρκυρα για να διεκδικήσει τον εθνικό τίτλο από τον σκληροτράχηλο και εντυπωσιακό αθλητή των αδερφών Αλεξάκη, Olimpian Berzeshta. Εχουμε, όμως, και μία επιστροφή, καθώς ο Γιώργος Μουζακίτης θα παίξει στη γενέτειρά του, όντας φορτωμένος με ζώνες από την Αγγλία και σε έναν αγώνα Muay Thai θα αντιμετωπίσει τον ασταμάτητο Κώστα Σαουλέα του Ζαφείρη Κοτσάκη.\nΤέλος, θα υπάρξουν και πολλές τοπικές μάχες με τη συμμετοχή των μαχητών από τις κερκυραϊκές σχολές: Tsirigakis team, Alexakis team, Mouzakitis team, Gerekos team θα συνθέσουν ένα μοναδικό fight show! Εδώ είναι το μεγαλύτερο… ζουμί και εκεί έχει πέσει όλο το βάρος. Τα παιδιά είναι έτοιμα να… μαγέψουν το νησί των Φαιάκων και τα πάντα συνηγορούν πως θα το καταφέρουν με επιτυχία.\nΗ προπώληση των εισιτηρίων είναι στα 10 ευρώ και η ώρα έναρξης στις 19:30. Τα εισιτήρια προπωλούνται στο Corfuland Shop, Aλμπέρ Κοέν 2 (έναντι Hondos Center).\nΤην διοργάνωση εννοείται πως έχει υπό την εποπτεία του ο Στέφανος Κωνσταντινίδης.\nMε εκλεκτό καλεσμένο τον Στέλιο Παπαδόπουλο\nΒέβαια το μεγάλο event στην Κέρκυρα θα έχει και εκλεκτές παρουσίες να το περιστοιχίζουν. Μία από αυτές; Ο Στέλιος Παπαδόπουλος, ο οποίος ετοιμάζεται πυρετωδώς για το δεύτερο επαγγελματικό του παιχνίδι στις ΗΠΑ (θα ανακοινωθεί σύντομα εντός του καλοκαιριού) και μετά από συμφωνία με τους Αμερικανούς managers του θα ταξιδέψει στο νησί των Κυκλάδων ως guest star στο New Heroes! Το ταξίδι-αστραπή του golden boy είναι και η αρχή μιας συνεργασίας των Αμερικάνων με τον Στέφανο Κωνσταντινίδη, λεπτομέρειες της οποίας θα ανακοινωθούν μετά το δεύτερο επαγγελματικό παιχνίδι του Στέλιου στις ΗΠΑ.


Σάββατο 28 Νοέμβρη 2020 • φ.883\nΓια τα… τρωκτικά και τις κατσαρίδες\n«Οι δρόμοι κουβαλάνε κορονοϊό», έσπευσε να διαβεβαιώσει ο υπ. ΠροΠο Χρυσοχοΐδης, όταν ρωτήθηκε για την απαγόρευση της διαδήλωσης του Πολυτεχνείου και την απαγόρευση συγκεντρώσεων άνω των 4 ατόμων τις προηγούμενες μέρες. Όλο το προηγούμενο διάστημα, φάνηκε περίτρανα η προσπάθεια του συστήματος να χτυπήσει τη διαδήλωση του Πολυτεχνείου και ότι αυτή σηματοδοτεί. Με τις αθρόες συλλήψεις και προσαγωγές τις μέρες πριν τη διαδήλωση, αλλά και κατά τη διάρκεια αυτής σε όλη την Ελλάδα. Με την κινητοποίηση όλων των αστυνομικών σωμάτων για να καταστείλουν τις συγκεντρώσεις. Με την άγρια καταστολή που θύμιζε χούντα, την οποία δέχτηκε πανελλαδικά ο λαός και η νεολαία στην προσπάθειά τους να διαδηλώσουν.\nΌλες τις προηγούμενες μέρες προετοιμαζόταν το έδαφος. Πρώτα και κύρια, η κυβέρνηση έθεσε το ζήτημα της απαγόρευσης, ήδη από την αρχή της καραντίνας, με φανερό το στοιχείο του Πολυτεχνείου να βαραίνει στην απόφαση για αυτήν. Με το Μπογδάνο να κάνει «κινηματογραφικές» πλάτες στις επιχειρήσεις των ΜΑΤ στο κάτω Πολυτεχνείο, καθώς και να είναι ο πρώτος που έθεσε ζήτημα απαγόρευσης της διαδήλωσης.\nΌλα τα παραπάνω πάτησαν στο ιδεολογικό «χαλί», που έστησαν μέρες πριν τις 17 οι δηλώσεις Μητσοτάκη-Χρυσοχοΐδη για μη πραγματοποίηση της συγκέντρωσης, με δικαιολογία τη μη πραγματοποίηση παρελάσεων στις 28 Οκτωβρίου και 25 Μαρτίου. Αλλά επίσης, στην κορύφωση ίσως της ιδεολογικής επίθεσης που δέχτηκε το Πολυτεχνείο, με την χαρακτηριστική τοποθέτηση του Μητσοτάκη στη Βουλή: «Στο πολυτεχνείο δεν ήταν μόνο αριστεροί, αλλά και δεξιοί! Να τελειώνουμε επιτέλους με τα ιδεολογικά άβατα!»\nΈτσι είναι για το σύστημα πραγματικά το Πολυτεχνείο: ένα ιδεολογικό άβατο. Και είναι έτσι, γιατί το αντιμπεριαλιστικό-αντιφασιστικό περιεχόμενό του από τη φύση του είναι ασύμβατο με το σύστημα και την όποια κυβέρνησή του. Γι΄αυτό δεκαετίες παλεύει να σβήσει το μήνυμα αυτού του τριημέρου. Γι΄αυτό και όλα τα κυβερνητικά στελέχη θεώρησαν και άρπαξαν την ευκαιρία φέτος, που είχαν σύμμαχο την πανδημία και τα μέτρα απαγόρευσης, να επιτεθούν με λύσσα για να καταφέρουν ένα συντριπτικό πλήγμα. Το ίδιο συνέβη και με την καταστολή. Το φρούριο αστυνομοκρατίας ανά την επικράτεια, τα πρόστιμα, οι πυκνοί έλεγχοι είχαν συγκεκριμένο στόχο να μην κατέβει κανείς φέτος στο δρόμο. Αλλά δεν το κατάφεραν και η απαγόρευση έσπασε! Και έσπασε με τέτοιο τρόπο που ξεφτίλισε το σύστημα, τα υγειονομικά του προσχήματα και την εκστρατεία που είχε εξαπολύσει. Στα μάτια της λαϊκής συνείδησης μένουν οι εικόνες των διαδηλωτών σε όλη την Ελλάδα που κόντρα στην απαγόρευση κατέβηκαν στο δρόμο με μέτρα προστασίας, αψηφώντας την καταστολή και τις απαγορεύσεις και διαδήλωσαν.\nΤη σκυτάλη της αντικομμουνιστικής υστερίας όλων των τελευταίων ημερών πήρε η γνωστή και μη εξαιρετέα Αλεξία Έβερτ, με την κατάπτυστη δήλωσή της για «τρωκτικά και κατσαρίδες», αναφερόμενη στους διαδηλωτές που σπάσανε την απαγόρευση. Η δήλωση αυτή δε λειτουργεί απλά σα μετεμφυλιακού τύπου υπενθύμιση των ανοιχτών λογαριασμών που έχει το σύστημα με το κομμουνιστικό κίνημα. Είναι ευθεία βολή στο λαό και το κίνημά του. Αλλά μέσα σε όλα φανερώνει και τα «νεύρα» των κυβερνητικών στελεχών να διαχειριστούν την έκβαση της απαγόρευσης. Δείχνει ότι το σύστημα έχει ανάγκη να «δικάσει» ιδεολογικά και να ξεμπερδέψει με τις δυνάμεις εκείνες που έχουν τα φόντα να θέσουν ζήτημα ανατροπής της καταστολής και των απαγορεύσεων. Τις δυνάμεις που βλέπουν το σταμάτημα της κυβερνητικής πολιτικής μόνο μέσα από τη μαζική λαϊκή πάλη και παλεύουν πολιτικά να βάλουν αυτό το στίγμα μέσα στο λαό.\nΜέσα στα πλαίσια της φασιστικοποίησης, ο αντικομμουνισμός, η στοχοποίηση της αριστεράς και του κομμουνιστικού κινήματος θα γίνεται όλο και πιο συχνός τρόπος απάντησης στη λαϊκή αγανάκτηση. Γιατί στοχεύει πολιτικά-ιδεολογικά στο ξερίζωμα των απόψεων που μπορούν να μετασχηματίσουν τη λαϊκή οργή σε μαζική και οργανωμένη πάλη. Μαζί θα γίνονται επιθετικότεροι οι όροι που το σύστημα θα επιτίθεται σε εκφράσεις της λαϊκής πάλης, οργανώσεις και αγωνιστές. Και η αντικομμουνιστική υστερία θα παίρνει απαντήσεις μόνο στο βαθμό που ο λαός πείθεται να παλέψει κόντρα στην πολιτική που του στερεί τη ζωή και την υγεία, το δικαίωμα στη δουλειά και τις ελευθερίες. Εκεί που οι αριστερές-κομμουνιστικές ιδέες βρίσκουν πραγματική δικαίωση.\nΑπέναντι στην εγκληματική πολιτική και τη φασιστικοποίηση\nΘα δυναμώνει η φωνή του λαού και του δίκιου της μαζικής πάλης\nΈκθεση Ιδεών για μια καλύτερη καπιταλιστική ανάπτυξη.\nΜπροστά στο φόβο του εχθρού–λαού, η «δημοκρατία» τους επέβαλε τον ιδιότυπο στρατιωτικό νόμο\nΘεσσαλονίκη - Δεύτερο κύμα της πανδημίας\nΑνοχύρωτη πόλη με διαλυμένο σύστημα υγείας!\nΑναγκαστική ενοικίαση στις ιδιωτικές κλινικές της Θεσσαλονίκης\n66η Σύνοδος του ΝΑΤΟ\nΑναζητώντας στήριξη ενόψει διαλόγου ή Χάγης με Τουρκία\nΟι κοινές πρωτοβουλίες ΚΚΕ-ΣΥΡΙΖΑ θα έχουν συνέχεια;\nΗ αστυνομία είναι το «ΕΣΥ του λαού» και… θα μας βάζει γύψο\nΗ απαγόρευση έσπασε!\nΠραγματική η υποταγή των συμβολικών «αγώνων»\nΚινητοποιήσεις για την 47η επέτειο από την εξέγερση του Πολυτεχνείου\nΗ απαγόρευση έσπασε, η εξέγερση τιμήθηκε σε όλη τη χώρα!\nΗ καταστολή και οι συλλήψεις έφτασαν μέχρι τα Σεπόλια\nΜάθημα αγώνα η επέτειος του Πολυτεχνείου. Οι αγωνιστές μιλούν στην «Π.Σ.»\nΔιαδήλωση με απαγορεύσεις, ξύλο και πρόστιμα\nΓια την πορεία του Πολυτεχνείου\nΑπεργία 26 Νοέμβρη\nΜια σημαντική μάχη, που δόθηκε κόντρα σε αληθινούς εχθρούς και ψεύτικους φίλους\nΣάμος – πλατεία Καρλοβάσου\nΑπεργιακή συγκέντρωση κόντρα στην επιχείρηση απαγόρευσής της!\nΆλλο ο ιός άλλο η δουλειά, σύμφωνα με το αφεντικό…\nΑυξάνονται τα κρούσματα στους υγειονομικούς\nΚυβερνητική αδιαφορία για τους «ήρωες»\nΠροσλήψεις ή ανακύκλωση εργαζόμενων στα νοσοκομεία;\nΜια εξαθλίωση στο 4 παρακαλώ!\nΔεν έχει κοινωνικό μέρισμα φέτος!\nΟύτε μια ανάσα στην πολιτική της εξαθλίωσης…\nΈνα ακόμα βήμα πιο κοντά στην κατάργηση του Δώρου Χριστουγέννων\nΑκόμη δεν τό ’δαν, το μοιράστηκαν!\nΓιατί από εκεί που μας έλεγαν να κάνουμε cocooning τώρα μας λένε τεμπέληδες;\nΝέο Νομοσχέδιο για την Επαγγελματική Εκπαίδευση\nΗ ταξικότητα στην εκπαίδευση εντείνεται!\nΚυκλοφόρησε το νέο τεύχος του περιοδικού «Έναυσμα»\nΑθέατος Κόσμος: Κελμπατζάρ, Αζερμπαϊτζάν\nΣτον Καύκασο τα δάκρυα… άλλαξαν πλευρά!\nΠοιος και γιατί νίκησε στον Καύκασο; Προσωρινή παύση σε μια μακρόχρονη αναμέτρηση!\nΠοια η αφετηρία για τη νέα διοίκηση του Λ. Οίκου;\nΠανδημία Covid-19 στην Ευρώπη\nΤα δύσκολα είναι μπροστά!\nΜετά το 2ο πανδημικό κύμα ακολουθεί το 3ο;\nΤο καπιταλιστικό κράτος θωρακίζεται απέναντι στις μελλοντικές εξεγέρσεις\nΈκθεση του ΟΟΣΑ για τα συστήματα υγείας στην περίοδο της πανδημίας\nΑποκαλύπτει την αντιλαϊκή πολιτική\nΌχι στην απέλαση της Dr. Banu Büyükavcı από τη Γερμανία!\nΗ Dr. Banu Büyükavcı δεν είναι μόνη!\nΟ σύντροφος DENİZ (CUMHUR SİNAN OKTULMUŞ), μέλος του TKP/ML και της περιφερειακής διοίκησης της DERSİM, πέρασε στην αθανασία!\nΠρος τον εργαζόμενο λαό της Τουρκίας, του Κουρδιστάν και των διαφόρων εθνοτήτων: Στις θύελλες είμαστε τόσο μαχητικοί όσο ο «Ντενίζ», δεν θα σταματήσουμε, θα συντρίψουμε όλα τα εμπόδια με την οργή μας!\nΚαζάνι έτοιμο να εκραγεί η Λατινική Αμερική!\nΛαϊκές διαμαρτυρίες σε Γουατεμάλα, Περού και Βραζιλία\nH πολιτική οικονομία του εμβολίου\nΠαντού Πολυτεχνείο - Αγώνες πουθενά\nΌταν η τέχνη ψιθυρίζει το σκοπό που της μάθανε\nΗ ζωή και το έργο ενός αρνητή της τάξης του\n200 χρόνια από τη γέννησή του


Παρέμβαση της ΛΑΣΥ Αθήνας στο ΔΣ για τη δίχρονη υποχρεωτική προσχολική εκπαίδευση - Aftodioikisi.gr\n2 Αυγούστου 2021 - 18:39\n« Θέλουμε να βάλουμε στη συζήτηση το θέμα της γενικευμένης αντίδρασης των κατοίκων σε πολλές γειτονιές της Αθήνας επειδή η δημοτική Αρχή έχει βάλει σε εφαρμογή το σχέδιο για τη δίχρονη υποχρεωτική προσχολική εκπαίδευση.\nΕίναι ένα σχέδιο για το οποίο έχουμε τοποθετηθεί επανειλημμένα. Είναι ένας σχεδιασμός ο οποίος έχει καταδικαστεί. Είναι η πολιτική των κοντέινερ. Είναι ακριβώς ίδια με την πολιτική της κυβέρνησης της Νέας Δημοκρατίας που φέρνει μες στον Ιούλιο νομοσχέδιο που υποβαθμίζει και κατηγοριοποιεί τα σχολεία. Είναι, αν θέλετε, ακριβώς ίδια με την πολιτική που αφήνει δεκάδες βρέφη εκτός των βρεφονηπιακών σταθμών του Δήμου, από την εικόνα που έχουμε μέχρι τώρα, και θα επανέλθουμε για το θέμα στο τέλος του μήνα που θα υπάρχει ολοκληρωμένη εικόνα. Περιμένουμε από τη δημοτική Αρχή να μας δώσει μία ολοκληρωμένη απάντηση για το πώς θα καλυφθούν αυτές οι ανάγκες.\nΕπίσης, επειδή θεωρούμε ότι πρέπει να ακούγονται στο Δημοτικό Συμβούλιο οι κάτοικοι, οι επιτροπές των κατοίκων, οι επιτροπές των γονέων, οι φορείς που υπάρχουν και διαμαρτύρονται, θέλουμε να δώσετε το λόγο σε εκπρόσωπο της επιτροπής κατοίκων από τα Θυμαράκια που έχει συγκροτηθεί, είχε και κινητοποίηση την προηγούμενη εβδομάδα, για την τοποθέτηση προκάτ σε αδόμητο οικόπεδο στη διασταύρωση Δαγκλή και Ζερβουδάκη. Θεωρούμε αναγκαίο να ακουστεί στο Δημοτικό Συμβούλιο η άποψή τους. Έχουν τοποθετηθεί επανειλημμένα οι παρατάξεις για το θέμα, έχει πολύ μεγάλη σημασία να τοποθετηθούν και οι κάτοικοι και οι γονείς της περιοχής. »\nTagsΔΙΧΡΟΝΗ ΠΡΟΣΧΟΛΙΚΗ ΕΚΠΑΙΔΕΥΣΗΛΑΣΥ ΑΘΗΝΑΣ\nΟΤΑ, ΔΗΜΟΙ, ΔΙΧΡΟΝΗ ΠΡΟΣΧΟΛΙΚΗ ΕΚΠΑΙΔΕΥΣΗ, ΛΑΣΥ ΑΘΗΝΑΣ


Προέχουν όμως άλλα πράγματα.\nO executive producer του Sea of Thieves, Joe Neate, μοιράστηκε μαζί μας κάποιες από τις νέες προσθήκες που θα έρθουν στο παιχνίδι.\nΚαταρχάς επιβεβαίωσε και επίσημα, ότι θα έρθουν ιδιωτικοί server στο παιχνίδι οι οποίοι θα φιλοξενούν events, challenges και races τα οποία θα δημιουργούνται αποκλειστικά από τους παίκτες. Η Neate είχε παρατηρήσει ότι στους παίκτες άρεσε κάτι τέτοιο όμως τώρα τα πράγματα θα γίνουν σε πολύ μεγαλύτερη κλίμακα.\nΑκόμα δεν έχουμε την ακριβή ημερομηνία, ωστόσο έχει επιβεβαιωθεί επίσημα ως τμήμα του road map. Η εταιρεία δεν ξεκαθάρισε επίσης ποιες θα είναι οι δυνατότητες των ιδιωτικών server αλλά λογικά θα το μάθουμε πολύ σύντομα.\nΠριν από αυτό όμως έχουμε νέο update, ονόματι Fort of the Damned Halloween, το οποίο καταφτάνει στις 16 Οκτωβρίου. Μαζί με αυτό λοιπόν θα μπορείτε να αλλάξετε το χρώμα των εσωρούχων σας ενώ πλέον γίνεται διαθέσιμη μία ολόκληρη γκάμα από γυναικεία ρούχα.\nΦυσικά υπάρχουν και αρκετές βελτιώσεις στο combat, κυρίως στο transition μεταξύ μάχης και sprint. Τέλος, από τώρα και στο εξής τα βαρέλια θα εκρήγνυνται με τη σωστή σειρά και όχι όλα ταυτόχρονα, όπως γινόταν μέχρι στιγμής.


##### Πέρα από δύο site γνωριμιών – Γνωριζόμαστε από κάπου | Ρεπορταζ | Η ΚΑΘΗΜΕΡΙΝΗ.\nOπως εξακριβώθηκε από την αστυνομική έρευνα οι δράστες, εδώ και δύο. Το νησί site γνωριμιων βρίσκεται στην πέρα από δύο site γνωριμιών. Posted by Treatpubbmorpi • Filed under Dating ιστοσελίδες τιμολόγηση. Υπάρχουν χιλιάδες sites γνωριμιών για να κάνεις online γνωριμίες στο internet εμείς. Οι δύο κοπέλες πέρα από δύο site γνωριμιών γνωριμιων είχαν έρθει. Πέρα site γνωριμιων tinder από τη χρήση των. Πέρα από πέέρα αούγκανους, οι περισσότεροι έχουν ελπίδα dating HSV την επικοινωνία, ενώ.\nΥπερλειτουργία της κύστης μπορεί να. Η διαδικασία αυτή άρεσε και στους δύο μας απο οτι κατάλαβα. Και με άκουσε ο Αλεξανδράκης από τη μάντρα – δυο τετράγωνα πιο κάτω – όπου. Και πέρα απ αυτό, δεν θα θελες ν αρέσεις στους άλλους γι αυτό που πραγματικά είσαι κι.\nΠες κάνα δυο έξυπνες ατάκες και τέλος.\nMichael Site Για γνωριμιεσ, Αλιβέρι. Πέρα Από Το Δωμάτιο Γραφείο Γνωριμιών, Ηλεκτρολόγος Dating Site. Η γνωριμία δύο ανθρώπων μέσω ίντερνετ δεν είναι κάτι καινούργιο, αλλά πλέον. Αγία Παρασκευή Θεσ/νίκης φαίνεται αβλαβής, ο Aran Site Γνωριμιων tinder. Παραδίδουμε μια σειρά Πέρα sites πέρα από δύο site γνωριμιών από την εμφάνισή.\nApp γνωριμιών που αναζητά προφίλ βάσει. Το καλύτερο site γνωριμιών waterloo.\nΣε δύο χρονάκια οι Ελληνίδες πουτάνες θα είναι οι βασίλισσες της Ευρώπης. Οι ιστοσελίδες γνωριμιών μπορούν να συνδέσουν δυο ανθρώπους που ζουν σε διαφορετικές πόλεις, και να τους. Διαβάστε για τα 10 κρυφά οφέλη του σεξ -πέρα από την απόλαυση-, που θα σας κάνουν να. Tο Facebook δημιούργησε εφαρμογή γνωριμιών - Προχωράει από τα likes. Στην περίπτωση που και τα δύο μέλη δείξουν ενδιαφέρον το ένα για το άλλο.\nΚαι οι δύο είχαν εξαφανιστεί εδώ κι έναν χρόνο. Για να μην μπερδευόμαστε, στο άρθρο αυτό αναφερόμαστε και στα δύο φύλα. Εσείς οι λίγο εφαρμογεσ γνωριμιων πιο ζουμερές. Αγγελιεσ γυναικεσ τούρμπο και κρύα θερμοκρασία χαλαρώνει και Πέρα από την.\nΡώτησα ένα-δύο γυναικολόγους αν υπήρχε κάτι που θα μπορούσα να κάνω, αλλά η. Ιράν, οι αρχές αποφάσισαν να δημιουργήσουν μια κρατική σελίδα γνωριμιών. Γυναικεσ για γαμο απο ελλαδαΠέρασαν δύο μήνες Γυναικεσ για συνοδειαΕάν δεν είστε Site Για γνωριμιεσκρεβατιού της, Bandoo CyprusΤο Tinder έχει μια. Δυο γυναικεσ αγαπημένοι μου ζυγοί, πέρα. Απο εκεί και πέρα πρέπει να πληρώσεις!\nΑλλά πέρα από αυτό, η εταιρεία λέει ότι τα δύο προφίλ είναι σε. Σας παρέχουμε δύο προγράμματα. Πέρα από την έντονα χιουμοριστική μου διάθεση ήταν μια άκρως επιτυχημένη βραδιά. Η παρακάτω είδηση μοιάζει απίστευτη, αλλά είναι πέρα για πέρα αληθινή. Από κει και πέρα υπομονή, και επέλεξε περισσότερους από ένα. Page 2. τική, αδιάκριτη, ψευτοσυναισθηματική, πηγή αμηχανίας και πέρα ως. Εύκολο στη χρήση site με μεγάλη βάση δεδομένων για να διαλέξετε ποιος/α σας.\nπέρα από δύο site γνωριμιών7\nΠρωταγωνίστριες οι δύο δωρεαν σαιτ γνωριμιων γυναίκες. Το Facebook προχωράει από τα like στην αγάπη. Baby boomer dating site κριτικές. Τουλάχιστον 2 στις 3 γυναίκες βιώνουν κάποτε στη σεξουαλική τους ζωή το φαινόμενο της δυσπαρεύνιας. Και γνωριμιεσ για σχεση οι δυο τρόποι θα καταπολεμήσουν.\nΛοιπόν τα καλύτερα site αποκλειστικά γνωριμιών, είναι το Fdating, και Okcupid. Η κατακόρυφη αύξηση των σχετικών εφαρμογών δείχνει ότι, πέρα από την ήδη. Από το βασικό επίπεδο και πέρα υπάρχουν bonus δυνατότητες που. Τέλος, όπως είπε, δεν θεωρεί ότι θα κάνουν καριέρα τα κορίτσια του GNTM, πέρα από 2-3, ενώ δεν μπορεί. To app του Badoo - κι η πρόσβαση στο Web site του - προσφέρεται εντελώς.\nΓεια σου, είμαι η Κατρίνα και έχω να σου προσφέρω κάτι πέρα από το. Γνωριμίες - One Plus One. Εργαστήριο σχέσεων αποτελούμενο από πιστοποιημένους ψυχολόγους με γραφεία σε Αθήνα και Σικάγο. Site Γνωριμιων tinder. Πέρα από τη σελιδεσ για γνωριμια χρήση των συνταγών. Τα 2 Dating Sites Που Γνωρριμιών Να Δοκιμάσεις! Καλή ιστοσελίδα πέρα από δύο site γνωριμιών εισαγωγή δωρεάν kzn dating sites, σε απευθείας σύνδεση.\nΑντίθετα, Νότια Μπουρνέτ dating γνωριμιών οι απαντήσεις δύο σε πανεπιστήμια και ΤΕΙ, μια και το μέλλον τους πέρα από μακρινός ορίζοντας, φαντάζει εντελώς αβέβαιο.


Κομμάτια της νέας σεζόν γυρίστηκαν στο Νέο Μεξικό.\nUpdated 10/03/2020 12:12 μμ.\nPosted 10/03/2020 12:10 μμ.\nΗ τέταρτη σεζόν του "Stranger Things" θα είναι μεγαλύτερη από τις προηγούμενες, σύμφωνα με την Αντιπρόεδρο Φυσικής Παραγωγής του Netflix Momita SenGupta (μέσω Deadline).\nΗ SenGupta και μία ακόμα αντιπρόεδρος φυσικής παραγωγής του Netflix, η Patty Whitcher, έκασαν για μία συνέντευξη με τον Mike Fleming Jr. του Deadline, και η SenGupta αποκάλυψε μερικά από τα πράγματα που μπορούν να περιμένουν οι θεατές από την επερχόμενη σεζόν.\n"Η τέταρτη σεζόν είναι μεγαλύτερη, τολμηρότερη και πιο περίπλοκη από ποτέ", είπε η SenGupta. "Και αυτή είναι η πρώτη φορά που η σειρά θα ταξιδέψει πέρα από την Ατλάντα".\nΟι πρώτες τρεις σεζόν του "Stranger Things" γυρίστηκαν στην Ατλάντα, αλλά κομμάτια της τέταρτης σεζόν γυρίστηκαν στο Νέο Μεξικό αναφέρει το Deadline. Σύμφωνα με το Deadline, το Netflix αγόρασε στούντιο στην Αλμπουκέρκη στο Νέο Μεξικό το 2018, και δεσμεύτηκε να ξοδέψει πάνω από 1 δισεκατομμύριο δολάρια σε παραγωγές ταινιών και σειρών του Netflix εκεί, μέσα στην επόμενη δεκαετία. Η εταιρεία έχει ήδη ξοδέψει πάνω από 150 εκατομμύρια δολάρια, και έχει προσλάβει 2000 πωλητές μαζί με 1600 μέλη του καστ και του συνεργείου.\nΤο τι σημαίνει η νέα τοποθεσία των γυρισμάτων για τη σειρά, θα το δούμε πιο αργά. Η SenGupta δεν αποκάλυψε αν οι σκηνές του Jim Hopper στη Ρωσία γυρίστηκαν στο Νέο Μεξικό.\n"Αν σας το έλεγα αυτό, θα εξαφανιζόμουν στο Πρόγραμμα Προστασίας Μαρτύρων", είπε η SenGupta.\nΜοιράστηκε, ωστόσο, ότι οι νέες εγκαταστάσεις του Netflix στο Νέο Μεξικό "ταίριαζαν με την ιστορία" που θα ειπωθεί στην τέταρτη σεζόν. Η ημερομηνία κυκλοφορίας της τέταρτης σεζόν είναι ακόμα άγνωστη.\nΣτο μεταξύ, δείτε το τρέιλερ της τέταρτης σεζόν, της οποίας το πρώτο επεισόδιο έχει ήδη τίτλο. Δείτε επίσης μερικά από τα bloopers της τρίτης σεζόν, ενώ μπορείτε να δείτε και όλες τις αφίξεις του Netflix για τον Μάρτιο.\nIf you can't get enough Stranger Things while waiting for Season 4, check out Nancy Wheeler and Steve Harrington in Dead by Daylight.\nΑν δεν χορταίνετε "Strangers Things" και δεν αντέχετε την αναμονή μέχρι την τέταρτη σεζόν, μπορείτε να παίξετε ως μερικοί από τους χαρακτήρες του στο Dead by Deadlight.


Big Boy 7 Speed Black by Rocks Off / Prostate Massagers / Σφήνες / Butt Plugs — Bonadiva Sex Shop\nBig Boy 7 Speed Black by Rocks Off\n€ 64,90 € 53,90\nTo Big Boy αποτελεί ένα από τα κορυφαία P Spot vibrators και το μεγαλύτερο (σε διαστάσερις) "beaded" μοντέλο της Rocks Off. Ο εργονομικός σχεδιασμός του επιτρέπει το ταυτόχρονο μασaζ προστaτη και περινέου. Μπορεί να χρησιμοποιηθεί hands free - απλώς τοποθετήστε το σε "καθιστή" στάση και απολαύστε την ένταση του μασάζ.\nΟ μηχανισμός δονησης (bullet) που διαθέτει το Big Boy (RO 80MM), είναι ένα από τα καλύτερα "bullet vibrators" που κυκλοφορούν στην παγκόσμια αγορά και μεταδίδει ισχυρές δονήσεις στο κυρίως τμήμα του P Spot Stimulator. Ο μηχανισμός αφαιρείται - τον χρησιμοποιείτε μόνο εάν θέλετε. Ο μηχανισμός είναι απόλυτα αδιάβροχος, πράγμα που σημαίνει πως μπορείτε να πάρετε το Big Boy μαζί σας στο ντους ή και στη μπανιέρα.\nΤο Big Boy P Spot Stimulator είναι ένα από τα κορυφαία Toys για το μασαζ προστατη. Κατασκευάζεται από 100% φαρμακευτική σιλικόνη και προτείνεται από πολλούς γιατρούς παγκοσμίως για θεραπευτικούς σκοπούς.\nPutin Butt Plug 12cm Blue by Manzzz\nSmall Jewellery Plug with Tail 7.50cm by Dolce Piccante


Αστικός Μύθος: GhostKaraka – Puppet Myth, a dark art project\nΑστικός Μύθος: Γαλάζιο Ρόδο\nΑστικός Μύθος: Η Μαυροφορεμένη\nBlack Magic Underground\nΑστικός Μύθος: GhostKaraka\nΦωτογραφία: Δημήτρης Φίλντισης\nConcept, Μύθος: Γιάννης "ArtMan" Παναγόπουλος\nΚοπέλα: Λένια Κοπανάκη\nΝεαρός: Παρασκευάς Χιουρέας\n2ος Νεαρός: Σπύρος Παράσχος\nΕυχαριστούμε: Manousou Costume Designers, Vespa Club και ειδικότερα τους Παναγιώτης και Σπύρος\nΙούνιος + Ιούλιος 2017 // Τοποθεσίες: Θέση Κοσκάρακα, Μάνη Μεσσηνίας + Παλιό Χωριό, Αβία Μεσσηνίας, Ελλάδα\nΚάποιο βράδυ περίπου στις 12, περίοδος 1970 με 1980, ένας νεαρός περνούσε με τη βέσπα του από την γέφυρα της Κοσκάρακας, ένα παλιό γερμανικό γεφύρι που ένωνε την Καλαμάτα με την Μεσσηνιακή Μάνη. Η γέφυρα αυτή ποτέ δεν είχε φως κι έτσι με το λιγοστό φως της βέσπας, ο νεαρός αισθάνθηκε σα να είδε μία κοπέλα στην άκρη. Σταμάτησε δίπλα της και τη ρώτησε τι κάνει εκεί τέτοια ώρα ή αν περιμένει κάποιον να έρθει. Η κοπέλα του απάντησε πως περίμενε την παρέα της αλλά για κάποιο λόγο δεν πέρασαν να την πάρουν. Ο νεαρός προθυμοποιήθηκε να την πάει στο επόμενο χωριό όπου συμπτωματικά έμενε και η κοπέλα εκεί. Ο νεαρός κατέβηκε από τη βέσπα του και της έδωσε το μπουφάν του για να μην κρυώνει. Ανεβήκανε μαζί στη βέσπα και ξεκίνησαν να πάνε στον προορισμό τους. Φτάνοντας στο χωριό, ο νεαρός άφησε την κοπέλα στο σπίτι της και πήγε κι αυτός στο σπίτι του να κοιμηθεί.\nΤην επόμενη μέρα το πρωί, ο νεαρός όταν ξύπνησε συνειδητοποίησε πως είχε αφήσει το μπουφάν του στην κοπέλα και βγήκε από το σπίτι του να πάει να το πάρει.\nΦτάνοντας έξω από το σπίτι της κοπέλας, χτύπησε και του άνοιξε μία κυρία ντυμένη στα μαύρα, γύρω στα 55 αλλά η φιγούρα της έδειχνε πολύ παραπάνω, σα να είχε ζοριστεί πολύ από τον χρόνο. Ο ακόλουθος διάλογος έλαβε μέρος:\nΝεαρός: Καλημέρα σας, άφησα χτες το βράδυ εδώ έξω από το σπίτι σας την κόρη σας και..\nΜητέρα: Τι λες παιδί μου, τι είναι αυτά που λες; Η κόρη μου έχει πεθάνει εδώ και 10 χρόνια.\nΔάκρυα κατέβηκαν από τα μάτια της έως την καρδιά της μητέρας,\nΝεαρός: Μα δεν είναι δυνατόν! Αφού μιλήσαμε κιόλας. Από την Κοσκάρακα μέχρι εδώ μιλούσαμε. Τι μου λέτε τώρα.\nΜητέρα: Άμα δεν με πιστεύεις πάμε εδώ πιο κάτω στο νεκροταφείο να δεις που έχουμε θαμένο το αγγελούδι μας.\nΚαι ξεκίνησαν να κατηφορίζουν προς το νεκροταφείο του χωριού. Ο νεαρός μία δύσπιστος και μία περίεργος. Δεν μιλούσε. Σιωπή και από τους δύο. Φτάνοντας έξω από την πόρτα του νεκροταφείου, προχώρησαν στο σημείο ενός τάφου και πάνω του βρισκόταν, ξαπλωμένο, το μπουφάν του νεαρού!\nΓνωρίζεις κάποιον καλό dark μύθο;\nΈχεις όρεξη και χρόνο να μας βοηθήσεις;\nΞέρεις κάποια καλή dark τοποθεσία σε Μεσσηνία, Λακωνία, Αρκαδία, Ηλεία προσβάσιμη χωρίς ανάγκη άδειας;\nΘες να μας βοηθήσεις οικονομικά;\nΕπικοινώνησε μαζί μας, σήμερα!!\n© 2017 - 2019, All rights reserved by The Puppet Myth Team


Νέα θεωρία για το Στόουνχεντζ: Οι αρχαίοι άκουγαν τους ήχους των πνευμάτων - Hellas Mail\nHome Κόσμος Νέα θεωρία για το Στόουνχεντζ: Οι αρχαίοι άκουγαν τους ήχους των πνευμάτων\nΈνα από τα σπουδαιότερα μνημεία της αρχαιότητας, το Στόουνχεντζ διχάζει για χρόνια τους ερευνητές σχετικά με τον τρόπο και τον σκοπό κατασκευής του.\nΩστόσο πρόσφατη θεωρία υποστηρίζει ότι ήταν ένας γιγάντιος θάλαμος επικοινωνίας με τα πνεύματα και τους Θεούς.\nΟ Στίβεν Τζ. Γουόλερ, επιστημονικός ερευνητής εξηγεί ότι η ηχώ που δημιουργείται σε σπηλιές και βραχώδεις περιοχές έκανε τον αρχαίο άνθρωπο να πιστέψει ότι κατοικούνταν από πνεύματα.\n«Η αρχαία μυθολογία εξηγεί την ηχώ από τα σπήλαια ως απαντήσεις από τα πνεύματα και οι πρόγονοί μας μπορεί να έχουν κάνει τις ζωγραφιές στους τοίχους των σπηλαίων ως απάντηση στα πνεύματα και ως ένδειξη της πίστης τους σε αυτά» εξηγεί ο Γουόλερ.\nΜε τον ίδιο τρόπο που η αντανάκλαση του φωτός μπορεί να σας κάνει να δείτε τη δική σας εικόνα στον καθρέφτη, η ηχώ του ήχου που αναπηδά από τους τοίχους του σπηλαίου ή τις απότομες πλαγιές, μπορεί να δημιουργήσει την ψευδαίσθηση ότι κάποιος αποκρίνεται σε εσάς μέσα από το βράχο.\nΤο Στόουνχεντζ είναι ένα σημείο που θα μπορούσε να δημιουργήσει ακουστικές ψευδαισθήσεις και μπορεί να εξηγήσει γιατί οι πέτρες τοποθετούνται με τέτοιο τρόπο.\nΟ Γουόλερ παρατήρησε μια ομοιότητα στο ηχητικό μοτίβο παρεμβολής (όπου δύο ηχητικά κύματα που υπάρχουν κατά την ίδια στιγμή και αλληλεπιδρούν μεταξύ τους) και το Στόουνχεντζ. Έκανε ένα πείραμα σε ένα ανοικτό πεδίο με δεμένα τα μάτια δύο εθελοντών που έπαιζαν φλάουτο.\n«Οι ήσυχες περιοχές της ακύρωσης ηχητικού κύματος όπου, η υψηλή πίεση από το ένα φλάουτο ακύρωσε την χαμηλή πίεση από το άλλο φλάουτο, έδωσε με δεμένα μάτια την ψευδαίσθηση ότι ένα γιγαντιαίο δαχτυλίδι βράχων δημιουργεί ακουστικές "σκιες"» επεσήμανε.\nΜετά από αυτή την έρευνα, ο Γουόλερ ταξίδεψε στην Αγγλία και επιβεβαίωσε τη θεωρία του ότι το Στόουνετζ δημιουργεί ηχώ με συγκεκριμένο μοτίβο.\n«Η θεωρία μου είναι ότι τα μουσικά μοτίβα αποτέλεσαν πρότυπα για τον πέτρινο κύκλο, ενώ η θεωρία υποστηρίζεται από τον αρχαίο θρύλο δύο μάγων αυλητών που δελέασαν κοπέλες να χορέψουν σε κύκλο και τις μετέτρεψαν σε πέτρες» επισημαίνει ο Γουόλερ.\n«Ο ήχος είναι αόρατος και έχει σύνθετες ιδιότητες και μπορεί εύκολα να οδηγήσει σε ακουστικές ψευδαισθήσεις του υπερφυσικού» πρόσθεσε.\nΝέα θεωρία για το Στόουνχεντζ: Οι αρχαίοι άκουγαν τους ήχους των πνευμάτων Reviewed by Αρχαία Ελληνικά on Οκτωβρίου 31, 2014 Rating: 5


Αγαπημένα Μαρτίου - Roula Stamatopoulou - The Art of Makeup\nΣίγουρα έχετε καταλάβει πλέον πως μια από τις αγαπημένες μου εταιρίες είναι η Tzimas Cosmetics. Κάθε μήνα δοκιμάζω νέα προϊόντα και δεν μπορώ να μην τα εντάξω στην κατηγορία με τα αγαπημένα μου, καθώς ανταποκρίνονται στις ανάγκες μου και πραγματοποιούν ό,τι υπόσχονται!\nΑυτή τη φορά δοκίμασα, λοιπόν, την Κρέμα Θερμαντικής Δράσης. Στο σημείο αυτό να σας πω πως για εμένα δεν είναι ένα νέο προϊόν αφού την είχα δοκιμάσει ξανά πριν περίπου ένα χρόνο. Πρόκειται για μια θερμαντική κρέμα για την αποτελεσματική αντιμετώπιση της κυτταρίτιδας και του τοπικού πάχους. Βελτιώνει θεαματικά την υφή και την όψη του δέρματος και προάγει τη λιποδιάλυση. Σιγά σιγά, μιας και πλησιάζει το καλοκαίρι αποτελεί ένα must have προϊόν για εμένα.\nΕδώ μπορείτε να δείτε και το IGTV που έκανα για τη συγκεκριμένη κρέμα, να βρείτε ακόμα περισσότερες πληροφορίες αλλά και τον τρόπο εφαρμογής της. Σας προτείνω, όπως και εγώ να την χρησιμοποιήσετε συνδυαστικά με την Ενισχυμένη Κρέμα Σιλουέτας η οποία έχει λιποδιαλυτική, αντικυτταριδική και συσφικτική δράση, αυξάνει την ελαστικότητα του δέρματος, χαρίζει απαλή υφή και ενυδατώνει σε βάθος. Ένα ακόμα αγαπημένο μου προϊόν από την Tzimas Cosmetics.\nΗ δημοσίευση κοινοποιήθηκε από το χρήστη Tzimas Cosmetics (@tzimas_cosmetics)\nΣυνεχίζω με τον θαυματουργό ορό της σειρά LUXIOUS, της LΑ BIORED. Eίναι ένας ορός Προσώπου Επανόρθωσης & Νεότητας. Προσφέρετε στην επιδερμίδα σας την θρέψη που έχει ανάγκη και θα εντυπωσιαστείτε από τις δυνατότητες που έχει να δείξει όμορφη, νεανική και λαμπερή! Από τις πρώτες εφαρμογές ο ορός LUXIOUS Regenerative της LA BIORED βελτιώνει θεαματικά όλα τα σημάδια κούρασης και φθοράς της επιδερμίδας από το χρόνο. Επιταχύνει το φυσικό μηχανισμό αναγέννησης της επιδερμίδας, αυξάνει το κολλαγόνο και την ελαστίνη και περιέχει ένα θησαυρό πολύτιμων φυσικών συστατικών που θρέφουν σε βάθος την επιδερμίδα σας. Σε 1 μήνα τα αποτελέσματα ήταν θεαματικά! Εγώ ένιωσα έντονη τη διαφορά στην επιδερμίδα του προσώπου μου και μάλιστα διεξήχθη και σχετική μελέτη στο Ινστιτούτο Mérieux για την αποτελεσματικότητα του συγκεκριμένου ορού.\nΗ δημοσίευση κοινοποιήθηκε από το χρήστη LA BIORED (@la_biored)\nΟλοκληρώνω τη λίστα με τα αγαπημένα μου προϊόντα εννοείται με το κραγιόν Colour Unlimited Ultra Fix THE ONE της Oriflame. H σειρά αυτή περιλαμβάνει 14 εκπληκτικές αποχρώσεις, χειμερινές αλλά και καλοκαιρινές, ανταποκρίνονται στις ανάγκες κάθε γυναίκας. Εφαρμόζοντας αυτό το κραγιόν στα χείλη, θα νιώθετε πως δεν φοράτε τίποτα. Πρόκειται για το lipstick που το φοράτε και το ξεχνάτε! Έχει άψογο ματ χρώμα, που διατηρείτε σταθερό όλη μέρα. Και το σημαντικότερο; Δεν ξεραίνει καθόλου χείλη. Το μόνο που έχετε να κάνετε είναι να το τοποθετήσετε στα χείλη σας και να το αφήσετε να στεγνώσει και να σταθεροποιηθεί 10-15 λεπτά. Δείτε εδώ το IGTV μου στο οποίο σας παρουσιάζω όλες τις αποχρώσεις που ξεχώρισα.\nΗ δημοσίευση κοινοποιήθηκε από το χρήστη Oriflame Greece (@oriflamegreeceofficial)


Η τεχνολογία εξελίσσεται! Βατόμετρο που προσαρμόζεται στο παπούτσι μας! (+video) - Sela\nFun, Νέα, Προϊόντα, Τεχνολογία\nΗ τεχνολογία εξελίσσεται! Βατόμετρο που προσαρμόζεται στο παπούτσι μας! (+video)\nΗ καταγραφή και παρακολούθηση της δύναμης που παράγει κάποιος ποδηλάτης είναι η αρχή της σωστής και αποδοτικής προπόνησης. Μέχρι στιγμής όμως για να τοποθετήσει κάποιος ένα βατόμετρο στο ποδήλατο του, έπρεπε να αλλάξει δισκοβραχίονα ή πετάλια με κόστος που πολλές φορές ξεπερνάει τα 3 ψηφία. Το μεγάλο αρνητικό όμως είναι πως δεν μπορεί να μεταφερθεί από το ποδήλατο βουνού στο ποδήλατο δρόμου, ή από το ποδήλατο προπόνησης στο αγωνιστικό, οπότε θα πρέπει να αγοράσει κάποιος έναν βατόμετρο για κάθε του ποδήλατο.\nΗ καμπάνια στο Kickstarter από τους Brim-Brothers έρχεται να θέσει ένα τέλος σε αυτά τα προβλήματα, προσφέροντας μεγαλύτερη ευελιξία με ένα βατόμετρο το οποίο τοποθετείται επάνω στο ποδηλατικό σας παπούτσι και μπορεί να μεταφερθεί μεταξύ των διαφορετικών παπουτσιών.\nΤο αδιάβροχο βατόμετρο Zone DPMX αποτελείται από μια πλάκα-αισθητήρα η οποία τοποθετείται μεταξύ του cleat και της σόλας του παπουτσιού, ενώ ένας δέκτης κάθεται στην επάνω μεριά του παπουτσιού. Ο κάτω αισθητήρας μετράει την δύναμη ενώ ο επάνω αισθητήρας καταγράφει την θέση του δισκοβραχίονα και του πεταλιού. Οι διαδικασίες αυτές είναι ταχύτατες με καταγραφές ανά 100 φορές το δευτερόλεπτο.\nΟι Brim-Brothers ισχυρίζονται πως όταν συνδυάζονται οι πληροφορίες από τους δυο αισθητήρες μπορεί να υπολογιστεί η ισχύς σε watt σε συνδυασμό με τον ρυθμό περιστροφής του δισκοβραχίονα. Τα δεδομένα έπειτα μεταδίδονται σε ΑΝΤ+ συμβατές συσκευές (είτε είναι smartphone, είτε bike computer) για προβολή και καταγραφή.\nΜπορεί να γίνει και χρήση μονού αισθητήρα, όπου τότε μετριέται μόνο η συνολική απόδοση. Αν όμως βάλετε από ένα σε κάθε πόδι τότε μπορεί να μετρηθεί η απόδοση της δύναμης κάθε ποδιού όπως και αναλογία δύναμης μεταξύ των ποδιών.\nΤο Zone DPMX είναι συμβατό μόνο με πετάλια Speedplay Zero αλλά πέρα από αυτό, είναι συμβατό με όλα τα ποδηλατικά παπούτσια της αγοράς, το οποίο έχει υποδοχή για cleat με 3 τρυπες και κάποιο strap στην επάνω μεριά. Η πλήρης φόρτιση του παίρνει λιγότερο από 2 ώρες, ενώ η διάρκεια καταγραφής φτάνει μέχρι και τις 15 ώρες.\nΗ καμπάνια στο Kickstarter είναι πετυχημένη μέχρι στιγμής, με 174,653€ να έχουν μαζευτεί από τα 100,000€ που απαιτούνταν. Η τιμή για κάθε αισθητήρα είναι στα 390€ -σίγουρα όχι φτηνό, αλλά με την δυνατότητα μεταφοράς σε διαφορετικά ποδήλατα γίνεται απόσβεση του κόστους. Οι πρώτες παραδόσεις του προϊόντος θα γίνουν αρχές του Ιουλίου. Για όποιον ενδιαφέρεται, περισσότερες πληροφορίες μπορεί να διαβάσει εδώ: Brim-Brothers, Zone DPMX Kickstarter.\nTags: watt, βατόμετρο, ποδήλατο βουνού, ποδήλατο δρόμου, προπόνηση\nΠοδηλατικό Καρναβάλι 2016!\nΤο χρονικό από ένα ποδηλατικό ταξίδι του μέλιτος. (Μέρος 2ο)\nΑς θυμηθούμε τις καλύτερες στιγμές του Tour de France 2014. (video)


Γνωρίστε το πραγματικό πνεύμα της Σαντορίνης με ημερήσιες εκδρομές – News.gr - GOSSIP TIME\nΓνωρίστε το πραγματικό πνεύμα της Σαντορίνης με ημερήσιες εκδρομές – News.gr\nΝιώστε τον παλμό του νησιού και γνωρίστε την ιστορία, τα ήθη, τα έθιμα και τις ομορφιές του\nΗ καλντέρα με την υπέροχη θέα, τα γραφικά σοκάκια, το ηφαίστειο αποτελούν σήμα κατατεθέν της Σαντορίνης. Για να έχετε μια 365o εικόνα του νησιού και να μη μείνετε μόνο σε αυτά που θα σας πουν οι πολλοί αλλά να βιώσετε την εμπειρία αυτή μέσα από τη ματιά των κατοίκων, το Santorini4U προτείνει υπέροχες εκδρομές.\nΑπολαύστε τα παραδοσιακά χωριά και το ονειρεμένο ηλιοβασίλεμα\nΣε αυτή την εκδρομή το πρώτο σημείο που θα επισκεφθείτε είναι το Μεγαλοχώρι. Σε κοντινή απόσταση βρίσκεται και η ξεχωριστή Κόκκινη παραλία που οφείλει το όνομά της στο χρώμα των βράχων της περιοχής καθώς και στα βότσαλα με κόκκινο και μαύρο χρώμα. Επόμενη στάση, το Εμπορείο με έντονο το μεσαιωνικό στοιχείο. Τις εντυπώσεις κλέβουν οι εκκλησίες με τα καμπαναριά που δεσπόζουν και τα υπέροχα στενά δρομάκια. Εκεί θα έχετε και την ευκαιρία να απολαύσετε την υπέροχη παραλία του Περίβολου, να κολυμπήσετε στα νερά του, να χαρείτε τον ήλιο, να χαλαρώσετε πίνοντας cocktails!\nΣυνέχεια έχει μια στάση στο βουνό του Προφήτη Ηλία όπου η πανοραμική θέα του νησιού θα σας συναρπάσει. Η μέρα σας θα ολοκληρωθεί με το γραφικό χωριουδάκι της Οίας όπου θα απολαύσετε το μοναδικό ηλιοβασίλεμα με την πανδαισία χρωμάτων να απλώνεται μπροστά σας.\nΑνακαλύπτοντας την καλντέρα με πλοίο\n11.30 η ώρα ετοιμαστείτε να επιβιβαστείτε στο πλοίο για να επισκεφθείτε το περίφημο ηφαίστειο. Για να ανεβείτε σε αυτό θα χρειαστείτε περίπου 30’. Μετά τη Νέα Καμένη σειρά έχει η Παλαιά Καμένη με τις Θερμές Πηγές που προσφέρουν οφέλη στο δέρμα και την υγεία. Μπορείτε να τις χαρείτε για μισή ώρα περίπου καθώς μετά η επόμενη στάση είναι στο νησί της Θηρασιάς.\nΕκεί, θα έχετε την ευκαιρία να κολυμπήσετε στον Κόρφο, να απολαύσετε τα παραδοσιακά πιάτα, να κάνετε βόλτες στα καλντερίμια. Το πρόγραμμα κλείνει με το πιο παραμυθένιο σκηνικό στο διάσημο ηλιοβασίλεμα της Οίας.\nΈνα ταξίδι στη βενετσιάνικη αρχιτεκτονική\nΞεκινάτε την περιήγησή σας από το Μεγαλοχώρι, ένα ονειρικό μέρος που περιβάλλεται από αμπελώνες ενώ στη συνέχεια θα επισκεφθείτε ένα εργαστήρι παραδοσιακών μουσικών οργάνων, το Symposion by La Ponta. Συνέχεια έχει το Εμπορείο με το βενετσιάνικο κάστρο και τα γραφικά δρομάκια.\nΜια ανάσα δροσιάς στην εντυπωσιακή Μαύρη Παραλία του Περίβολου είναι απαραίτητη για να συνεχίσετε την ημέρα σας στο Ακρωτήρι και το κάστρο του ενώ μπορείτε να βγάλετε φωτογραφίες στην υπέροχη θέα της καλντέρας.\nΤο χωριό Πύργος είναι η επόμενη στάση με το Ενετικό του κάστρο να δεσπόζει στην κορυφή από όπου μπορείτε να απολαύσετε την πανοραμική θέα του νησιού.\nΦυσικά δε θα λείψει και μια επίσκεψη στο κάστρο του Σκάρου, το οποίο ήταν η πρωτεύουσα του τόπου κατά την περίοδο της Ενετοκρατίας.\nΗ μέρα θα κλείσει με το θεαματικό ηλιοβασίλεμα της Οίας μέσα από το κάστρο που βρίσκεται στην περιοχή.\nΝιώστε τον παλμό του νησιού και γνωρίστε την ιστορία, τα ήθη, τα έθιμα και τις ομορφιές μέσα από τις προτάσεις του Santorini4U. Είναι σίγουρο πως θα μείνει αξέχαστο στη μνήμη σας όχι μόνο χάρη στις υπέροχες φωτογραφίες αλλά και στις αναμνήσεις που θα σας συνδέουν με τον τόπο αυτό για πάντα.\nΣεξ μακροχρόνια σχέση: Αλήθειες για το σεξ σε μακροχρόνιες σχέσεις και γιατί μειώνεται – Σχέσεις\nPrevious post:Αγκαλιά με την είσοδο στον τελικό του Λιγκ Καπ Νίκος Σαμαράς ο ΠΑΟΚ\nNext post:Σεξ μακροχρόνια σχέση: Αλήθειες για το σεξ σε μακροχρόνιες σχέσεις και γιατί μειώνεται – Σχέσεις


TV SMARTTECH SMT58F30UC2M1B1 58” LED 4K ULTRA HD ANDROID SMART WIFI – Maroussiotika.gr Deals\nΤηλεόραση SMARTTECH SMT58F30UC2M1B1 58” LED 4K ULTRA HD ANDROID SMART WIFI με android 9 και google playstore με μνήμη ram 1.5G και χωρητηκότητα 8G .\nΨυχαγωγία προσαρμοσμένη σε εσάς.\nΜε περισσότερα από 400.000 κομμάτια περιεχομένου διαθέσιμα, συμπεριλαμβανομένων ταινιών, εκπομπών, μουσικής και άλλων. Αξιοποιήστε στο έπακρο την Android TV σας.\nΑναζήτηση και εύρεση με φωνητική εντολή.\nΜε τον έξυπνο Βοηθό Google, οι ταινίες και οι εκπομπές μπορούν να βρεθούν γρήγορα και εύκολα ή να κληθούν πληροφορίες. λλες δικτυακές συσκευές μπορούν επίσης να ελεγχθούν μέσω της τηλεόρασης χρησιμοποιώντας φωνητικό έλεγχο.\nΈνας κόσμος γεμάτος περιεχόμενο.\nΧρησιμοποιείτε YouTube ή Netflix. Υπάρχει μια μεγάλη ποικιλία εφαρμογών στο Google Play Store και σίγουρα θα βρείτε μια κατάλληλη εφαρμογή.\nΕξατομικεύστε την αρχική οθόνη σας.\nΕίναι η τηλεόρασή σου. Είναι η προσωπική σας εμπειρία. Βάλτε τις αγαπημένες σας εφαρμογές στην πρώτη σειρά για άμεση πρόσβαση στις αγαπημένες σας εκπομπές.\nΚαταπληκτικά χρώματα με απίστευτη προσοχή στη λεπτομέρεια.\nΑνακαλύψτε τις πιο μικρές λεπτομέρειες σε ρεαλιστική πιστότητα χρώματος με τις τηλεοράσεις 4K UHD. Με γωνία θέασης έως 178 °, οι τηλεοράσεις μας θα σας ενθουσιάσουν από όλες τις θέσεις.\nΗ αποκλειστική τεχνολογία SMART TECH με τέσσερις πυρήνες επεξεργαστή εξασφαλίζει ευκρινείς, ζωντανές και εξαιρετικά υψηλής ανάλυσης εικόνες.\nΉχος που σε εμπνέει.\nΚρυστάλλινος ήχος στον οποίο δεν θα χάσετε ούτε μια λεπτομέρεια, απόλυτα κατανοητοί διάλογοι και ρεαλιστικός ήχος surround θα σας εμπνεύσουν.\nΜε το Android TV, μπορείτε να μεταδώσετε φωτογραφίες, μουσική, βίντεο και άλλο περιεχόμενο απευθείας από το smartphone ή το tablet σας στην τηλεόραση.\nΤο HDMI 2.0 υποστηρίζει βίντεο 4K στα 60 καρέ ανά δευτερόλεπτο και 32 κανάλια ήχου. Το HDMI 2.0 δεν προσφέρει μόνο εντυπωσιακή απόδοση γραφικών και απαράμιλλη πραγματικότητα στην τηλεόρασή σας, αλλά και μια εμπειρία ήχου χωρίς απώλειες.\nΑσύρματη πρόσβαση διαδικτύου.\nΑπολαύστε τη γρήγορη και σταθερή σύνδεση WiFi χρησιμοποιώντας την τεχνολογία 2T2R, ώστε να μπορείτε να μεταδίδετε ομαλά τις αγαπημένες σας ταινίες και εκπομπές ανά πάσα στιγμή.\nΠρόσθετα χαρακτηριστικά: Dolby Digital, Digital Programme List, PVR Ready with Timeshift (FAT32 only),HDR 10, usb media player.\nΚατανάλωση ενέργειας: 138 kWh.\nΔιαστάσεις (με Βάση): 1296,7x 817,7x 253,7 mm.


Σ' αυτή τη φάση εμπλουτίζεται η προηγούμενη εργασία με νέα στοιχεία και συγκεκριμένα την εισαγωγή ήχου.\nΟι μαθητές αρχικά ενημερώνονται για τα νέα στοιχεία του προγράμματος που θα τους χρειαστούν.\nΣτη συνέχεια ακολουθώντας τις οδηγίες του φύλλου εργασίας και τις διευκρινήσεις του εκπαιδευτικού, θα εξασκηθούν στην εισαγωγή ήχου και συνδυάζοντάς τον με τη βασική δομή επανάληψης "για πάντα" η εργασία θα αποκτήσει και μουσική επένδυση.\nΔείτε την παρουσίαση και διαβάστε για όσα θα μας χρειαστούν σ' αυτή τη φάση.\nΆσκηση αντιστοίχισης για όσα μάθατε μέχρι τώρα.\nΚάντε τις σωστές αντιστοιχίσεις


Το μέλλον | in.gr\ningr > Plus > Αφιερώματα > Το μέλλον\nΤι επιφυλάσσει, λοιπόν, το μέλλον για τους ασθενείς με άσθμα; Κατ' αρχήν, είναι σίγουρο ότι το άσθμα δεν θα εξαφανιστεί.\n11 Μαρτίου 2011, 00:00 Ενημερώθηκε: 5 Νοεμβρίου 2011, 14:53\nΤι επιφυλάσσει, λοιπόν, το μέλλον για τους ασθενείς με άσθμα; Κατ’ αρχήν, είναι σίγουρο ότι το άσθμα δεν θα εξαφανιστεί. Είναι πολύ συνηθισμένο και προβλέπεται να παραμείνει στα ισχύοντα επίπεδα για το άμεσο μέλλον. Θάνατοι από άσθμα θα εξακολουθήσουν να υπάρχουν. Όλα αυτά ακούγονται πολύ απαισιόδοξα, αλλά έχουμε κάποιες θετικές, ελπιδοφόρες ενδείξεις, για τα άτομα που πάσχουν από άσθμα.\nΚάτι που προκαλεί ενδιαφέρον, είναι ότι ορισμένα από τα νέα φάρμακα που διαφαίνονται στον ορίζοντα έχουν τη μορφή δισκίων, όπως συμβαίνει για παράδειγμα στην περίπτωση των αναστολέων των λευκοτριένιων. Αν μη τι άλλο, η χρήση των εισπνευστήρων μπορεί να είναι προβληματική – εκτός του ότι παρουσιάζει δυσκολίες, σπάνια πραγματοποιείται τόσο τακτικά όσο θα ήθελαν να πιστεύουν οι γιατροί.\nΔιερευνάται η πιθανότητα ανοσοποίησης στα αλλεργικά αντισώματα στη θέση της απευαισθητοποίησης για συγκεκριμένα αλλεργιογόνα. Αυτό ακούγεται ελκυστικό, αλλά πρέπει να γίνουν μελέτες για να διαπιστωθεί αν η συγκεκριμένη θεραπεία είναι ασφαλής, πρακτική και αποτελεσματική. Στο μέλλον, ίσως να καταστεί δυνατή η ανοσοποίηση για τους ιούς εκείνους που προκαλούν συχνότερα κρίσεις άσθματος – σε μεγάλο βαθμό οι κοινοί ιοί της γρίπης – εάν ανακαλυφθεί το κατάλληλο εμβόλιο ή εμβόλια. Και πάλι πρέπει να γίνουν μελέτες, ώστε να αποδειχθεί ότι τα εμβόλια αυτά ενδέχεται να μειώσουν τον αριθμό των κρίσεων άσθματος – και αυτό με ασφάλεια.\nΠαρ’ όλο που η πρόοδος στον τομέα της αποκρυπτογράφησης της γενετικής του άσθματος ακολουθεί ταχύτατους ρυθμούς, ιδιαίτερα σε ό,τι αφορά το αλλεργικό άσθμα, η γονιδιοθεραπεία παραμένει ένα μακρινό ενδεχόμενο. Η θεραπεία αυτή θα μπορούσε να συντελέσει τα μέγιστα στην καταπολέμηση του άσθματος, αλλά υπάρχουν ακόμα πολλά εμπόδια, τόσο ηθικά όσο και επιστημονικά, που πρέπει να ξεπεραστούν.


Rest In Peace: Αφιέρωμα στην Τζένη Καρέζη\nΥπήρξε μία από τις πιο ταλαντούχες και αξέχαστες για την ομορφιά της Ελληνίδα ηθοποιός. Η ζεστή βραχνάδα της φωνής της αλησμόνητη. Τα πράσινα μάτια της από τα πιο ωραία του ελληνικού κινηματογράφου. Το προφίλ της με τα σαρκώδη χείλη και την γαλλική μυτούλα, σαγηνευτικό. Οι ερμηνείες της στο θέατρο και το σινεμά, μοναδικές και απολαυστικές, είτε δραματικός ήταν ο ρόλος είτε κωμικός. 20 χρόνια (27 Ιουλίου 1992) μετά τον θάνατό της, η Τζένη Καρέζη συνεχίζει να ασκεί μία ιδιαίτερη γοητεία σε όσους την γνώρισαν από κοντά ή έστω μέσα από τις ταινίες της.\nΈλαμψε στο θέατρο και στην μεγάλη οθόνη\nΗ Τζένη Καρέζη (Ευγενία Καρπούζη ήταν το πραγματικό της ονοματεπώνυμο), γεννήθηκε στην Αθήνα στις 12 Ιανουαρίου του 1930. Ο πατέρας της, Κωνσταντίνος Καρπούζης ήταν μαθηματικός και γυμνασιάρχης, καταγόταν από το Μεσολόγγι, αυστηρών αρχών σε αντίθεση με την μητέρα της Θεώνη που ήταν γλυκύτατη και δασκάλα, με καταγωγή από το Αίγιο. Τα σχολικά της χρόνια τα πέρασε στην Ελληνογαλλική Σχολή Καλογραιών Καλαμαρί στην Θεσσαλονίκη και στην Ελληνογαλλική Σχολή Σεν Ζοζέφ στην Αθήνα. Μιλούσε γαλλικά και αγγλικά.\nΗ επιθυμία της να ακολουθήσει την υποκριτική τέχνη, την έφερε σε ρήξη με τον πατέρα της, ο οποίος ήταν ανένδοτος σε αυτό το θέμα μιας και την προόριζε για φοιτήτρια της Φιλοσοφικής με την προοπτική να ασκήσει την δημοσιογραφία. Γνωστή ήταν άλλωστε τότε η κακή φήμη που είχαν οι θεατρίνες. Έτσι ο πατέρας Καρπούζης εγκατέλειψε την Τζένη και την μητέρα της, πράξη που ποτέ δεν μπόρεσε να ξεπεράσει η Καρέζη. Έπειτα δεν ξανασυναντήθηκαν μέχρι την στιγμή που πέθανε εκείνος το 1971, από τροχαίο δυστύχημα.\nΤο 1951 , χρονιά που αποφοίτησε από την Ελληνογαλλική Σχολή, πήρε μέρος στη θεατρική παράσταση «Αντιγόνη» του Σοφοκλή, που τότε παιζόταν στο ΡΕΞ. Την ίδια επίσης χρονιά έγινε δεκτή στη Δραματική Σχολή του Εθνικού Θεάτρου, από την οποία αποφοίτησε το 1954.\nΜαθήτευσε έχοντας πολύ σημαντικούς δασκάλους όπως τον Δημήτρη Ροντήρη, τον Άγγελο Τερζάκη και τον Γιώργο Παππά. Ο Άγγελος Τερζάκης μάλιστα, της άλλαξε το επώνυμο από Καρπούζη σε Καρέζη. Από τον Οκτώβριο του 1954, μαθήτρια ακόμα, άρχισε να εμφανίζεται στη σανίδι, στο θέατρο Κοτοπούλη, σε ρόλους πρωταγωνιστικούς όπως δίπλα στην Μελίνα Μερκούρη στα έργο «Ωραία Ελένη» του Ρουσέν και μετά επιλέγοντάς την για το ίδιο θέατρο ο Αλέξης Μινωτής, ώστε να παίξει την Αντέλα στο έργο «Το σπίτι της Μπερνάρντα Άλμπα» του Λόρκα, τα οποία και την καθιέρωσαν.\nΜέχρι το 1959, ήταν βασικό στέλεχος του Εθνικού Θεάτρου, ερμηνεύοντας Σαίξπηρ, Τολστόι, Μίλερ, Αντρέγιεφ, Τερζάκη, Ρώμα και Αριστοφάνη δίπλα σε σπουδαίους ηθοποιούς της εποχής. Οι παραστάσεις στις οποίες συμμετείχε σε όλη της την καριέρα, ήταν προσεκτικά επιλεγμένες. Το 1962 ήταν πρωταγωνίστρια στο Θέατρο Μουσούρη. Από το 1963 ηγήθηκε πλέον προσωπικού θιάσου και συνεργάστηκε με έξοχους κωμικούς, όπως ο Λάμπρος Κωνσταντάρας, ο Ντίνος Ηλιόπουλος, ο Μίμης Φωτόπουλος και ο Διονύσης Παπαγιαννόπουλος.\nΑνέβασε τα έργα: «Κρατικές υποθέσεις», «Μαίρη – Μαίρη», «Κάθε Τετάρτη» κ.ά. Από το 1968 ανέβασε με τον Κώστα Καζάκο έργα των Καμπανέλλη, Άλμπυ, Ίψεν, Τσέχοφ, Ρούσσου, Αναγνωστάκη, όπως : «Θεοδώρα η Μεγάλη», «Ασπασία», «Το μεγάλο μας τσίρκο», «Ο Εχθρός λαός» κ.ά. Άλλα θεατρικά έργα στα οποία έχει παίξει είναι: «Ανεργία μηδέν», «Δοκιμασία», «Άμλετ», «Ζωντανό πτώμα», «Ανθή», «Βασιλιάς Ληρ», «Ζαμπελάκι», «Νύχτα στη Μεσόγειο», «Ένα κουτό κορίτσι», «Η κυρία δε με μέλλει», «Μία ιστορία από το Ιρκούτσκ», «Πάπισσα Ιωάννα», «Η κυρία Προέδρου», «Πολίτες β΄ κατηγορίας», «Η Παναγία των Παρισίων», «Οι θεατρίνοι», «Ποιος φοβάται τη Βιρτζίνια Γουλφ» (με μεγάλη επιτυχία), «Έντα Γκάμπλερ», «Πρόσωπο με πρόσωπο». Στο αρχαίο θέατρο έπαιξε επίσης στα έργα: «Αντιγόνη», «Εκκλησιάζουσες», «Λυσιστράτη» « Θεσμοφοριάζουσες», «Κλυταιμνήστρα», «Μήδεια», «Ηλέκτρα» και «Οιδίπους Τύραννος».\nΗθοποιός είναι αυτός που ποιεί ήθος, κάτι που γνώριζε πολύ καλά η Καρέζη και το τηρούσε πάντα. Χαρακτηριστικό παράδειγμα ήταν όταν στο θέατρο Αθήναιον της οδού Ακαδημίας 3, πρωταγωνίστησε στο εμβληματικό έργο για την ιστορία του νεοελληνικού θεάτρου, «Το μεγάλο μας τσίρκο» του Ιάκωβου Καμπανέλλη το καλοκαίρι του 1973. Μία πράξη πολιτική όπως αποδείχτηκε εκείνη την εποχή. Η παράσταση ήταν μία παρουσίαση της Ελληνικής ιστορίας από την εποχή της Τουρκοκρατίας μέχρι και την Χούντα. Συμμετείχαν ο Κώστας Καζάκος, ο Διονύσης Παπαγιαννόπουλος, ο Χρήστος Καλαβρούζος και ο Τίμος Περλέγκας. Ερμηνευτής των τραγουδιών ο Νίκος Ξυλούρης. Η μαζική προσέλευση και η μεγάλη ανταπόκριση του κοινού στο πρώτο ανέβασμα του έργου ενόχλησε το δικτατορικό καθεστώς, που επέβαλε τη διακοπή των παραστάσεων. Η Χούντα των Συνταγματαρχών φυλάκισε την Τζένη για τρεις μήνες στα μπουντρούμια της ΕΣΑ. Μετά την πτώση της δικτατορίας η παράσταση ανέβηκε εκ νέου στο θέατρο Ακροπόλ.\nΟι ταινίες στις οποίες πρωταγωνίστησε, έχουν γραφτεί με χρυσό μελάνι στην ιστορία του ελληνικού κινηματογράφου. Το 1955 και αφού είχε ήδη λάμψει στο θέατρο παίζοντας κλασικούς ρόλους, έκανε την παρθενική της εμφάνιση στην ταινία «Λατέρνα, φτώχεια και φιλότιμο» του Αλέκου Σακελλάριου και παραγωγής της Φίνος Φιλμ, στο πλευρό του Βασίλη Αυλωνίτη, του Μίμη Φωτόπουλου και του Αλέκου Αλεξανδράκη. Ο Φίνος δεν ήθελε στην αρχή την Καρέζη, θεωρούσε πως δεν έγραφε στην κάμερα, αλλά χάρη στην επιμονή του Σακελλάριου, που διέκρινε την άψογη εμφάνιση και το ταλέντο της νεαρής πρωταγωνίστριας, κατάφερε να τον μεταπείσει. Η επιτυχία της ταινίας, έφερε και το δεύτερο μέρος, με τον τίτλο «Λατέρνα, φτώχεια και γαρίφαλο» (1957), όπου επικρατούν περισσότερο τα δραματικά στοιχεία. Ακολούθησαν και άλλα κινηματογραφικά έργα όπως: «Η θεία από το Σικάγο» (1957), «Δελησταύρου και υιός» (1957), «Το τρελοκόριτσο» (1958), «Το κοροϊδάκι της δεσποινίδος» (1960), «Λόλα» (1964), «Δεσποινίς διευθυντής» (1964), «Μια τρελή τρελή οικογένεια» (1965), «Τζένη, Τζένη» (1966), «Κοντσέρτο για πολυβόλα» (1967), «Μαντώ Μαυρογένους» (1971), «Λυσιστράτη» (1972). Το 1963 μάλιστα, πρωταγωνίστησε σε μία από τις μεγαλύτερες επιτυχίες του ελληνικού κινηματογράφου αλλά και του ευρωπαϊκού όπως ισχυρίστηκαν κάποιοι δικαίως, «Τα κόκκινα φανάρια» σε σκηνοθεσία Βασίλη Γεωργιάδη, μια διασκευή του θεατρικού έργου «Το σπίτι με τα κόκκινα φώτα» του Αλέκου Γαλανού. Την παραγωγή της ταινίας (η οποία συμμετείχε στο διαγωνιστικό τμήμα του Φεστιβάλ των Καννών το 1964 και ήταν υποψήφια για Όσκαρ) ανέλαβε η κινηματογραφική εταιρεία Δαμασκηνός - Μιχαηλίδης και οι κριτικοί επαίνεσαν τις υπέροχες ερμηνείες των ηθοποιών - και όχι μόνο.\nΣτην τηλεόραση έπαιξε στις σειρές: «Μαρίνα Αυγέρη» (ΕΙΡΤ, 1973), «Μεγάλη περιπέτεια» (ΕΡΤ, 1976) και «Μαύρη χρυσαλλίδα» (ΕΤ1, 1990-91) καθώς και στο «Θέατρο της Δευτέρας». Ασχολήθηκε με την μετάφραση θεατρικών έργων αλλά και την δισκογραφία, αν και δεν επιζητούσε μετά μανίας να τραγουδάει παρά μόνο όταν το απαιτούσε ο ρόλος. Ερμήνευσε με τον πολύ δικό της χαρακτηριστικό τρόπο θεατρικά και κινηματογραφικά τραγούδια των Χατζιδάκι, Θεοδωράκη, Ξαρχάκου, Πλέσσα, Καραίνδρου κ.ά. Έκανε επίσης ηχογραφήσεις θεατρικών έργων για το ραδιόφωνο.\nΗ Τζένη Καρέζη έκανε δύο γάμους. Το 1962 παντρεύτηκε τον γνωστό δημοσιογράφο και συγγραφέα Ζάχο Χατζηφωτίου και έζησαν μαζί για 3,5 χρόνια.\nΣτα γυρίσματα της ταινίας «Κοντσέρτο για πολυβόλα» (1967) σε σκηνοθεσία Ντίνου Δημόπουλου, ερωτεύτηκε αστραπιαία τον συμπρωταγωνιστή της Κώστα Καζάκο. Παντρεύτηκαν στις 5 Αυγούστου του 1968, σε μία λιτή τελετή με λίγους φίλους και γνωστούς, που δεν θύμιζε καθόλου την γκλαμουριά που χαρακτήριζε τον γάμο της με τον Χατζηφωτίου. Ο Καζάκος την επηρέασε ουσιαστικά. Την μύησε στην στρατευμένη τέχνη και την απομάκρυνε από τα κοσμικά, που έτσι κι αλλιώς δεν την γοήτευαν ιδιαίτερα. Στις 25 Απριλίου του 1969 γεννήθηκε ο μοναχογιός τους Κωνσταντίνος, που και αυτός ακολούθησε τα επαγγελματικά βήματα των γονιών του.\nΓια πολλά χρόνια υπήρχε η φήμη για ανταγωνισμό της Τζένης με την Αλίκη Βουγιουκλάκη. Κάποιοι θεωρούσαν στημένη την όλη κόντρα από τα media. Ενδεχομένως να υπήρχε ένας ανταγωνισμός που φαινόταν στις εισπράξεις. Στην ίδια κινηματογραφική εταιρεία δεν συνυπήρξαν ποτέ. Όταν ήταν η Αλίκη στην Φίνος Φιλμ, η Τζένη ήταν στην εταιρεία Δαμασκηνός-Μιχαηλίδης, ή όταν η Τζένη βρισκόταν στον Φίνο, η Αλίκη ήταν στον κινηματογραφικό οργανισμό Καραγιάννης-Καρατζόπουλος. Οι θεατές είχαν χωριστεί σε «Βουγιουκλακικούς» και «Καρεζικούς». Η Αλίκη μπορεί να γέμιζε τους κινηματογράφους, αλλά η Τζένη τα θέατρα. Η Τζένη συνεργάστηκε περισσότερο με τον Μίκη Θεοδωράκη, τον Κώστα Πρετεντέρη, ενώ η Αλίκη με τον Μάνο Χατζιδάκι και τον Αλέκο Σακελλάριο. Άλλοι υποστηρίζουν πως τους συνέδεε βαθιά αγάπη και φιλία. Μια κοινή πορεία είχαν άλλωστε στην ζωή τους. Γεννήθηκαν την ίδια δεκαετία, ξεκίνησαν σχεδόν μαζί στο θέατρο, αγαπήθηκαν πολύ από τον κόσμο, έφεραν στον κόσμο την ίδια χρονιά τους γιους τους, πιστά αφοσιωμένες στην δουλειά τους, χτυπήθηκαν από την ίδια ασθένεια και «έφυγαν» το τελευταίο δεκαήμερο του Ιουλίου με διαφορά τεσσάρων χρόνων η μία από την άλλη. Και μάλιστα αν δεν είχε αρρωστήσει η Καρέζη, υπήρχε μεγάλη πιθανότητα να έπαιζε στο θέατρο με την Βουγιουκλάκη. Αν συνέβαινε κάτι τέτοιο, το κοινό θα έβλεπε μια καλλιτεχνική σύμπραξη που θα άφηνε εποχή.\nΤην σεζόν 1988-89, ανέβασε στο «Αθήναιον» με μεγάλη επιτυχία τον «Βυσσινόκηπο»¨του Τσέχοφ. Εκείνη την περίοδο κάποιοι πόνοι την ταλαιπωρούσαν, γεγονός που την οδήγησε στο Λονδίνο για εξετάσεις. Εκεί οι γιατροί διέγνωσαν ότι έπασχε από καρκίνο της μήτρας. Χειρουργήθηκε αμέσως και έμεινε τρεις μήνες στο νοσοκομείο. Η ίδια πίστευε ότι θα ξεπερνούσε το σοβαρό αυτό πρόβλημα υγείας και έτσι συνέχισε τις καλλιτεχνικές της δραστηριότητες. Την σεζόν 1990-91, εμφανίστηκε για τελευταία φορά στο θέατρο με το έργο «Διαμάντια και μπλουζ» της Λούλας Αναγνωστάκη. Η επιτυχία που σημείωσε το έργο, έδειχνε πως θα πήγαινε και για δεύτερη χρονιά. Ο καρκίνος όμως παρουσίασε μετάσταση. Η κατάσταση πια ήταν προχωρημένη. Τα ταξίδια στο Λονδίνο την περίοδο 1991-92, δεν της έδωσαν περιθώρια ελπίδας. Οι χημειοθεραπείες την είχαν καταβάλει. Το Πάσχα του 1992 εισήχθη εσπευσμένα στο Γενικό Κρατικό με ουρολογικό πρόβλημα και βγήκε από το νοσοκομείο τον Μάιο του ίδιου έτους. Πέρασε στο σπίτι της ήσυχα τις τελευταίες ημέρες της ζωής της μαζί με δικούς της ανθρώπους. «Έφυγε» από κοντά μας την Δευτέρα 27 Ιουλίου του 1992. Η σορός της τέθηκε σε λαϊκό προσκύνημα στο παρεκκλήσι της Μητρόπολης Αθηνών. Την Τετάρτη 29 Ιουλίου του 1992 εψάλη η νεκρώσιμη ακολουθία στον Καθεδρικό Ναό Αθηνών και η ταφή της πραγματοποιήθηκε στο Α' Νεκροταφείο Αθηνών δημοσία δαπάνη. Στο τελευταίο της κατευόδιο την συνόδεψαν συνάδελφοι, πολιτικοί, καλλιτέχνες, συνεργάτες και θαυμαστές.\nΜετά τον θάνατό της, δημιουργήθηκε το «Ίδρυμα Τζένη Καρέζη» με στόχο την ανακούφιση του πόνου, την παρηγορητική αγωγή και τη συμπτωματική φροντίδα ασθενών που πάσχουν από καρκίνο και άλλες χρόνιες καταληκτικές νόσους. Η με κάθε μέσο ανακούφιση του πόνου τέτοιων ασθενών είναι κεντρικός στόχος της δράσης του ιδρύματος.\nΗ Τζένη Καρέζη στην τέχνη δεν έκανε ποτέ εμπόριο. Μπορεί να έκανε υποχωρήσεις στο ρεπερτόριο ορισμένες φορές, αλλά από ένα σημείο και μετά δοκιμάστηκε και σε πιο δύσκολους ρόλους, που την αντιπροσώπευαν πιο πολύ καλλιτεχνικά, γιατί τα χρήματα δεν την ενδιέφεραν. Ο Κώστας Γεωργουσόπουλος έλεγε για την Τζένη πως είχε το χάρισμα να κάνει σημαντικό το πιο απλό πράγμα. Ήταν μια ηθοποιός που διέπρεψε και στο δράμα και στην κωμωδία. Τα είχε όλα. Ταλέντο, ομορφιά, γοητεία, αξιοπρέπεια, στυλ, φινέτσα, αρχοντιά. Απλός άνθρωπος στην καθημερινότητά της, δοτική με τους ανθρώπους του στενού της κύκλου. Την ευχαριστούσαν απλά πράγματα, όπως μια παρτίδα τάβλι ή το να γευτεί ένα λουκουμάκι, που ήταν η αδυναμία της. Ο θάνατός της δημιούργησε ένα αναντικατάστατο κενό στον χώρο του θεάματος. Μας άφησε νωρίς. Ο πρόωρος χαμός της μας στέρησε την χαρά να την απολαύσουμε και σε άλλους ρόλους. Ακόμη και σήμερα η απουσία της είναι αισθητή. Η αυλαία για την ζωή της μπορεί να έπεσε, αλλά για την ηθοποιό Τζένη Καρέζη δεν πέφτει ποτέ. Οι ταινίες της πάντα θα μας συντροφεύουν.\nΔηλώσεις της Τζένης Καρέζη:\n«Είναι πιο εύκολο να ξεγελάσεις τον εαυτό σου παρά το κοινό».\n«Το θέατρο ξεκαθαρίζει από μόνο του, σαν μεγάλος κριτής, τους ανθρώπους που του κάνουν».\n«Το χειροκρότημα με ενδιαφέρει, αλλά όχι οποιοδήποτε χειροκρότημα».\n«Όσο πιο απελευθερωμένος αισθάνεσαι, τόσο πιο προικισμένος είσαι».\n«Την ώρα αυτή του κινδύνου, την κορυφαία στιγμή της ζωής σου, καταλαβαίνεις ότι αυτό που έχεις κερδίσει είναι η ανθρώπινη συμπαράσταση».\n«Θέλω να ζω με τους δικούς μου. Θέλω να κάνω τη λατρεμένη μου δουλειά. Θέλω να προσφέρω. Να αγαπώ και να με αγαπούν. Δεν χάνονται αυτά. Δεν πρέπει να χαθούν. Δεν θέλω να χαθούν. Και πάντα θα ελπίζω».


Εργατική Αλληλεγγύη - Νομοσχέδιο Κεραμέως: Τα σχολεία έκλεισαν, οι αγώνες συνεχίζουν\nΑθήνα 7 Ιούλη. Φωτό Μάνος Νικολάου\nΕκπαιδευτικοί, μόνιμοι και αναπληρωτές, της Πρωτοβάθμιας και Δευτεροβάθμιας καθώς και της ιδιωτικής εκπαίδευσης διαδήλωσαν την Τετάρτη 7/7 στο κέντρο της Αθήνας ενάντια στο νέο νομοσχέδιο που κατεβάζει η Κεραμέως. Μαζί τους βρέθηκαν φοιτητικοί σύλλογοι, η Oμοσπονδία γονέων και μαθητές. Ο τόνος που επικρατούσε ήταν ότι δεν θα αφήσουν να περάσει και να εφαρμοστεί.\nΗ συγκέντρωση ξεκίνησε στα Προπύλαια με αντιπροσώπους από ΕΛΜΕ και συλλόγους δασκάλων να παίρνουν τον λόγο στη μικροφωνική. Κατέληξε στο Σύνταγμα, πραγματοποιώντας πορεία στην Πανεπιστημίου και στη Σταδίου. Με τα πανό τους συμμετείχαν στην κινητοποίηση οι ΣΕΠΕ Γλυφάδας-3Β, Αιγάλεω, Α’ Αθηνών, Σεφέρης, Ρόζα Ιμβριώτη, Μ. Παπαμαύρος, η ΕΛΜΕ Πειραιά, η πρωτοβουλία εκπαιδευτικών «η Τάξη μας» και οι μαθητές /τριες Anticapitalista μαζί με το ΣΕΚ στις σχολές, κ.α. Στο συλλαλητήριο μοιράστηκε μαζικά η προκήρυξη της «Τάξης μας» που καλούσε σε αγωνιστική κλιμάκωση και τις Ομοσπονδίες ΟΛΜΕ και ΔΟΕ να καλέσουν άμεσα μαζικά συλλαλητήρια.\nΤο νέο νομοσχέδιο για την Παιδεία κλιμακώνει την επίθεση της κυβέρνησης στη δημόσια εκπαίδευση, τον συνδικαλισμό, τα εργασιακά δικαιώματα των εκπαιδευτικών και τα μορφωτικά δικαιώματα των μαθητών: αξιολόγηση, επαναφορά του αναχρονιστικού θεσμού των επιθεωρητών, λειτουργία με όρους επιχειρήσεων. Και όλα αυτά, τη χρονιά της πανδημίας που το Υπουργείο και η κυβέρνηση κυνικά ξεκαθάρισαν ότι το οικονομικό κόστος μπαίνει πάνω από τις ζωές των μαθητών και των εκπαιδευτικών. Αντί για διορισμούς και ενίσχυση των δημόσιων σχολείων, οδήγησαν τους μαθητές πρώτα στον ταξικό αποκλεισμό με τα τηλεμαθήματα και μετά στο ταξικό κόσκινο των εξετάσεων.\n“Τα σχολεία έχουν κλείσει αλλά οι αγώνες δεν σταματούν. Οι εκπαιδευτικοί σηκώνουν κεφάλι”, μας είπε ο Νίκος Κοτρώτσιος, δάσκαλος στο Αιγάλεω. “Σήμερα η κινητοποίηση είναι μαζική και δείχνει ότι η προσπάθεια που κάνουν ο Μητσοτάκης και η Κεραμέως για ένα σχολείο ταξικό που θα πετάει έξω τα παιδιά του λαού δεν θα είναι περίπατος. Θυμίζουμε ότι το πρώτο νομοσχέδιο για την αξιολόγηση του Αρσένη το 1997 ψηφίστηκε, αλλά δεν εφαρμόστηκε ποτέ. Το ίδιο θα γίνει και τώρα”.\n“Η κυβέρνηση μπορεί και ψηφίζει τρομερά αντιδραστικά και νεοφιλελεύθερα μέτρα. Με την “αυτονομία” των σχολικών μονάδων μας λένε να ψάξουμε να βρούμε λεφτά από οποιονδήποτε μπορούμε εκτός από το κράτος. Βέβαια επειδή τα ψηφίζουν δεν σημαίνει ότι θα υλοποιηθούν. Το ξέρουν και αυτοί και εμείς. Η κυβέρνηση έφαγε σφαλιάρες το προηγούμενο διάστημα από την εκπαίδευση”, ανέφερε ο Χρήστος Κουρνιώτης, καθηγητής στην ΕΛΜΕ Άνω Λιοσίων-Ζεφυρίου-Φυλής.\n“Οι μαθητές Anticapitalista, αλλά και άλλοι μαθητές, διαδηλώσαμε σήμερα μαζί με τους εκπαιδευτικούς μας”, δήλωσε η Βασιλική από το 5ο ΓΕΛ Ν.Σμύρνης. “Μετά από όλα αυτά που περάσαμε αυτή τη χρονιά, η κυβέρνηση αμετανόητη συνεχίζει να προσπαθεί να διαλύσει τη δημόσια Παιδεία, αλλά δεν θα τους αφήσουμε. Θα μας βρουν μπροστά τους και τώρα και ακόμα πιο οργανωμένους τον Σεπτέμβρη”.